
VENERABILIBUS  FRATRIBUS,  ARCHIEPIS- 
COPIS  ET  EPISCOPIS  TOTIUS  HIBERNIA. 

PIUS  PP.  IX. 

Venerabiles  Fratres,  salutem  et  Aplicam.  Benedictionem. 
Magno  quidem  cum  paterni  animi  nostri  solatio  cognovimus 
vos  in  nostrsB  sollicitudinis  partem  vocatos  consilium  iniisse 
de  plenario  conventu  Episcoporum  totius  nationis  celebrando, 
ut  gravioribus  nonnullis  Ecclesiasticis  negotiis  consulatur. 
Pro  certo  enim  Habemus  maximas  inde  utilitates  vestras 
Ecclesias  esse  percepturas.  Quod  quidem  consilium  Nos 
vebementer  -in  Domino  probantes,  Armacanum  Antistitem 
totius  Hibernise  Primatem,  virum  probitate,  doctrina,  ac 
prudentia  spectatissimum,  attentis  etiam  peculiaribus  ad- 
junctis Delegatum  Apostolicmn  renunciavimus,  qui,  eo 
quoque  nomine.  Synodum  convocet,  eique  pragsit  cum  facuL 
tatibus  omnibus  necessariis,  et  opportunis.  Erit  proinde 
vestrum.  Venerabiles  Fratres,  Armacano  Antistiti  hoc  mu- 
nere aucto  obsequi ; ac  volumus  imprimis  ut  facta  ab  eodem 

Synodi  convocatione,  omnes  adesse  teneamini,  nisi  legitimum 
obstet  impedimentum  ad  tramitem  SS.  Canonum.  Licet 
vero  eidem  Delegato  apostolico  peculiares  instructiones  tra- 
dendas curaverimus,  vos  tamen  generatim  monitos  volumus, 
ut  non  modo  responsis  pro  gravioribus  nonnullis  negotiis 
datis,  quo  par  est  studio  inhaerentes,  sed  illam  potissimum 
curam  geratis  in  Synodo  ut  disciplina  decretis  et  rescriptis 
ab  Apostolica  Sede,  vel  Congregatione  Propagandae  fidei 
praeposita,  pro  nonnullis  praesertim  gravioribus  istius  regionis 
negotiis,  alias  editis,  consentanea  ac  uniformis  per  omnes 
provincias  et  dioeceses  collatis  consiliis  constituatur.  Acta 
vero,  et  decreta  Synodi  ad  Sedem  Apostolicam  transmitti 
volumus,  ut  examine  de  more  instituto  judicium  de  illis 
feratur,  ac  si  opportunum  visum  fuerit,  suprema  nostra 
auctoritate  confirmentur  ac  roborentur.  Caeterum,  Ven. 
Fratres,  firma  spe  tenemur  fore  ut  susceptam  hujus  cele- 
brandae Synodi  curam  sic  ad  extremum  studiose  geratis,  ut 
eam  in  maximam  Catholicae  religionis  prosperitatem  cessisse 
vobiscum  laetari  possimus. 

Datum  Romae  sub  annulo  Piscatoris  die  VI.  Aprilis, 
MDCCCL.  Pontificatus  nostri  anno  quarto. 

De  speciali  mandato  SSmi 

A.  PICCHIONI,  Substitutus. 

VEN.  FRATRI  PAULO  CULLEN,  ARCHIEPIS- 
. COPI  ARMACANO,  AC  TOTIUS  HIBERNIA 
- PRIMATI. 


PIUS  PP.  IX. 

Venerabilis  Frater,  Salutem  et  Apostolicam  Benedic- 
tionem. De  firmanda  augendaque  Catholica  Religione  pro 
Apostolici  muneris  ratione  sollicitis  ea  Nobis  plerumque  pro- 
banda occurnmt,  quee  in  utilitatem  ipsius  Religionis  cessura 
videntur.  Porro  illud  certum  est  setate  qualibet  maximas 
in  Ecclesia  Dei  utilitates  importasse  Episcoporum  Conventus, 
seu  Concilia,  in  quibus  vel  defensa  Catholica  fides  est  a gras- 
santibus  hseresum  monstris,  vel  ea  salubriter  instituta  sunt, 
quae  ad  instaurandam  tuendamque  pertinerent  vitae  morum- 
que disciplinam.  Quapropter  animum  nostrum  magnopere 
recreavit  consilium  per  Venerabiles  Fratres  totius  Hiberniae 
Antistites  initum  de  celebrando,  consueta  Synodali  forma, 
plenario  conventu  Episcoporum  totius  nationis,  ut  gravio- 
ribus nonnullis  ecclesiasticis  negotiis  provideatur.  Quod 
quidem  consilium  Nos  commendantes,  et  approbantes  de 
consilio  VV.  FF.  NN.  S.  R.  E.  Card“-  Propagandae  Fidei 
praepositorum  pro  Synodi  hujus  convocatione,  et  celebratione 
perficienda,  attentis  etiam  peculiaribus  circumstantiis  Tibi 
Delegati  Apostolici  munus  demandandum  censuimus.  Te 
igitur,  Venerabilis  Frater,  a quibusvis  excommunicationis,  et 


interdicti,  aliisque  ecclesiasticis  sententiis,  censuris,  et  poenis 
quovis  modo,  vel  quavis  de  causa  latis,  si  quas  forte  incurreris, 
liujus  tantum  rei  gratia  absolventes  ac  absolutmn  fore  cen- 
sentes ad  hujusmodi  synodum  convocandam  et  celebrandam 
Delegatum  Apostolicum  per  lias  nostras  litteras  eligimus  et 
constituimus,  Tibique  facultates  omnes  ad  boc  necessarias  et 
opportunas  tribuimus,  et  impertimus.  Tibi  vero  peculia- 
riter demandamus,  ut  instructiones  a memorata  Cardinalium 
congregatione  pro  Synodi  celebratione  traditas,  nec  non 
Decreta  et  Rescripta  ab  Apostolica  Sede,  vel  supradicta 
Congregatione  abas  edita  pro  nonnullis  praesertim  gravioribus 
negotiis  regionis  istius  exequenda  cures,  studeasque  demum 
ut  disciplina  ejusmodi  in  praxi  servanda  admittatur,  quae,  et 
memoratis  decretis  consentanea  existat,  et  uniformitatem  per 
omnes  Provincias,  et  Dioeceses  inducat.  Denique  synodi  acta, 
et  statuta  ad  Apostolicam  Sedem  transmittes,  ut  ejus  exa- 
mini subjiciantur,  ac  si  opportunum  videatur,  ejusdem  aucto- 
ritate conlirmentm',  ac  roborentur.  Jam  vero  confidimus 
ut  pro  tuo  eximio  religionis  studio,  doctrina,  prudentia  sic 
recte  commissi  muneris  partes  gessurus  sis,  ut  hujusmodi 
Synodi  celebratio,  Deo  bene  juvante,  in  maximum  cedat 
Catholicae  religionis  incrementum.  Non  obstantibus  etiam 
speciali  atque  individua  mentione  dignis  in  Contrarimn 
facientibus  quibuscumque.  Datum  Romae  sub  annulo  Pisca- 
tores die  VI.  Aprilis,  MDCCCL.  Pontificatus  Nostri,  Anno. 

De  Speciah  Mandato  SS^^i- 

A Picchioni  Substitutus. 

INSTRUCTIO  S.  CONGREGATIONIS  DE  QUA  IN 
BREVIBUS  SUPRA. 

Illustrissime  ac  Reverendissime  Domine. — Cum  in 
litteris  Apostolicis  pro  Synodo  Nationali  Episcoporum 
Hiberniae  mox  celebranda  mentio  fiat  de  instructionibus 
per  S.  Congregationem  tradendis,  Amplitudini  suae  illas 
statim  significandas  duxi,  atque  ea  ratione  ut  Collegis  quo- 
que paterent. 

Primo  itaque  admonendos  cm-es  Episcopos,  atque  alios 
etiam  qui  quovis  titulo  Synodi  participes  sint  extituri,  ut 
super  deliberationibus  secretum  servare  studeant.  Id  pro- 
fecto duabus  potissimum  rationibus  praestandum  patet,  primo 
quidem  ex  eo  quod  Synodi  acta  et  decreta  Sedis  Apostolicae 
examini  ac  judicio  sunt  reservanda ; deinde  vero  quod  cum 
in  regione  ista  praesertim  consuetudo  invaluerit  ut  de  qui- 
buscumque causis,  etiam  sacratioribus,  polemicae  quaestiones 
in  publicis  ephemeridibus  exagitentur,  si  id  contingeret  ex 
vulgatis  imprudenter  iis,  quae  in  Synodo  pertractantur,  peri- 
culum adest  ne  graviora  etiam  mala  ex  ipso  profluant  reme- 
dio. Ea  vero  occasione  Episcopi  videntur  admonendi 
generatim  ut,  cum  de  nonnullis  quaestionibus  baud  inter  se 
conveniant,  abstineant  ab  ineunda  publica  controversia  per 
documenta  typis  edita,  ac  domesticas  querelas  ad  maternum 
S.  R.  E.  sinum  potius  deducant,  non  vero  palam  exhibeant, 
atque  ipsis  Catholicae  Fidei  inimicis  revelent. 

Secundo,  licet  Synodus  ex  Episcopis  potissimum  coalescat, 

attamen  juxta  praxim  s^pius  servatam,  valde  opportunum 
videtur  si  Presbyteri  nonnulli  veluti  consultores  atque  admi- 
nistri adliibeantur : quod  modo  ad  uniformitatem  disciplinae 
constituendam  in  collegiorum  negotio,  imprimis  commen- 
dandum videtur.  Attamen  Episcopos  peculiariter  admoneas, 
quatenus  Ecclesiasticos  viros  aetate  ac  probitate  graves, 
solida  ecclesiastica  doctrina  proditos,  ob  labores  in  vinea 
Domini  exantlatos,  cunctis  venerabiles,  eosque  demum 
seligant,  quos  certum  sit  Episcoporum  coetui  benevisos 
existere,  eorumque  fiduciam  promerituros. 

Quod  demum  spectat  Litburgicum  Ordinem  in  Synodo 
servandum,  nil  obstat  quominus  illum  sequi  cures  qui  pro 
Synodis  in  Pontificali,  vel  Caeremoniali  Eomano  continetur ; 
vel  ad  normam  eorum  quae  in  aliis  probatis  conciliis  acta 
sunt  providendum  cures. 

Demum  si  aliis  de  causis  controversiae  enascantur  ob  ea, 
quae  formam  Synodi  spectant,  vel  quoad  nonullomm  jui‘a 
in  controversiam  forsitan  adducta,  ipse  interim  prout  melius 
videbitur,  attentaque  potissimum  Collegarum  sententia,  ju- 
dicium proferas,  addita  etiam  si  opus  fuerit  declaratione  quod 
nullius  juribus  praejudicatum  censeatur. 

Precor  Deum  ut  Te  diu  sospitem  servet.  Amplitudinis 
Tuae, 

Romae,  ex  Adib^*  S.  C.  de  Pnda.  Fide, 

Die  18  Aprilis,  1850. 

Ad  officia  Paratissimus, 

J.  PH.  CARD.  FRANSONI  PRJBF. 


Xlll 


Paulus,  Dei  et  Apostolicae  Sedis  gratia  Archiepiscopus 
Armacanus,  Primas  totius  Hiberniae,  Delegatus  sedis 
Apostolicae,  etc. 

Ulmis,  et  Revmis.  Fratribus,  Archiepiscopis  et  Episcopis 
Hiberniae  et  aliis  omnibus  qui  de  jure  Concilio  National! 
interesse  debent,  salutem  in  Domino. 

Cum  consilium  a cunctis  Hiberniae  praesulibus  proxime 
elapso  anno  initum  de  Synodo  plenaria  totius  regni  celebranda 
a Smo.  D.  N.  PIO.  PP.  IX.  feliciter  regnante  fuerit  approba- 
trun ; cumque  nobis  idem  Supremus  Ecclesia  Pastor  (ut  ex 
ejus  litteris  brevibus  die  vi.  Aprilis  datis  et  huic  decreto 
adnexis  constat),  potestatem  concesserit,  qua  ad  normam 
sacrorum  canonum  eandem  Synodum  convocaremus,  eidem- 
que  praeessemus,  etiam  tamquam  Delegatus  Apostolicus; 
nos  vi  potestatis  benigniter  sic  concessa?  Synodum  Nationa- 
lem  totius  Hiberniae  in  civitate  Tliurlesia,  in  aedibus  Semi- 
narii, qui  locus  omnibus  hujus  regni  Archiepiscopis  com- 
modus et  opportunus  visus  est,  ad  xviii.  Kalendas  Septembres, 
in  festo  Bmae.  Virginis  in  coeliun  Assumptae,  qu^  incoeptis 
nostris  sit  propitia,  incipiendam,  et  diebus  subsequentibus 
prosequendam,  et  Deo  Optimo  Maximo  adjuvante,  ad  Ejus 
gloriam  et  laudem,  et  hujus  fidelis  populi  salutem,  absolven- 
dam perficiendamque  indicimus  et  convocamus.  Conveniant 
itaque  prout  in  brevibus  Pontificiis  jam  citatis  praescribitur, 
praedicto  die  et  loco  omnes  Hiberniae  Archiepiscopi  et  Epis- 
copi, et  si  qui  alii  inveniantur,  qui  ex  jure  hujusmodi 

conciliis  interesse  debeant  et  possint,  ut  collatis  consiliis  ea 
omnia  statuantur,  quibus  fides  apud  nos  firmetur  et  custo- 
diatur, et  pericula  arceantur  quibus  in  hac  regione  exponi- 
tirr.  Dei  cultus  augeatur,  sacramentorum  decus  promoveatur, 
ecclesiasticarum  personarum  munera  et  onera  definiantur, 
denique  omnia  prsestentur  quibus  mores  emendari,  contro- 
versias componi,  vineaeque  florentes  nostrae  curae  commissae 
latius  dare  omnium  virtutum  odorem  possint.  Singuli  porro 
praesules  in  suis  dioecesibus  tempus  et  locum  in  quibus 
Synodus  est  habenda  omnibus  significent,  ut  si  qui  alii  jus 
habeant  ut  intersint,  notitiam  convocationis  opportunam 
habeant,  et  jus  suum  tempestive  asserant,  ut  Synodo  admit- 
tantur. Caeterum  toto  temporis  intervallo  quod  inter  prae- 
entem  Synodi  convocationem  et  ejus  celebrationem  inter- 
cedet, pr^sules  omnes  enixe  rogamus  et  hortamur,  ut  preces 
privatas  ipsi  elFundant,  et  publicas  praescripto  Sacrorum 
Canonmn  per  suas  dioeceses  indicant,  ut  Pater  coelestis  dives 
in  misericordia  visitare  vineam  suam  in  benedictionibus  suis, 
et  consilia  actusque  nostros  aspirando  provenire,  et  adju- 
vando prosequi  dignetur. 

Datum  Droghedae,  in  Festo  Corporis  Christi, 

Die  30  Maji,  1850. 

Paulus,  Dei  et  Apostolicae  Sedis  gratia  Archiepiscopus 
Armacanus,  Primas  totius  Hiberniae,  Delegatus  sedis 
Apostolicae,  etc. 

Ulmis,  et  Revmis.  Fratribus,  Archiepiscopis  et  Episcopis 
Hiberniae  et  aliis  omnibus  qui  de  jure  Concilio  Nationali 
interesse  debent,  salutem  in  Domino. 

AJiis  nostris  litteris  die  trigesimo  Maji  datis,  plenarium 
Hibernias  Concilium  die  decimoquinto  Augusti  in  festo 
Assumptionis  Beatissimae  Virginis  Mariae,  Thurlesiae  haben- 
dum, indiximus.  Cum  vero  ob  graves  causas  id  celebrare  ad 
praestitutmn  diem  non  liceat,  praedictum  Concilium  eadem 
auctoritate  qua  illud  indiximus  in  diem  vigesimum  secundum 
ejusdem  mensis  Augusti  differimus  et  prorogamus.  Itaque 
eo  die,  omnes  Arcliiepiscopos  et  Episcopos,  ceterosque  qui 
Concilio  interesse  debent,  rogamus  in  Domino  et  requirimus 
ut  in  eandem  civitatem  conveniant  initium  Synodali  actioni 
praedicto  die  vigesimo  secundo  Augusti  solemniter  daturi. 
Interim  Deum  iterum  atque  iterum  exorandum  optamus  ut 
suae  Spiritum  sapientiae  mentibus  nostris  infundere  dignetur 
quatenus  Eo  inspirante  opportunis  modis  quae  recta  sunt 
exequi  et  malis  omnibus  obviare  possimus. 

Datum  Droghedae, 

Die  6 Augusti,  Anni  1850. 

RESCKIPTUM  QUO 

DECRETA 

APPROBANTUR. 

Decreta  Concilii  Hibemensis  apud  Thurles  superiore  anno 
habiti  praesidente  R.  P.  D.  Paulo  Cullen,  Archiepo-  Arma- 
chano,  Hiberniae  Primate,  ac  Delegato  Apiico.  ad  quod  ex 
universa  Hibernia  Episcopi  convenerant,  S.  Congregationi  de 
Propaganda  Fide  exhibita  fuerunt.  Mature  vero  omnibus  per- 
pensis in  generali  ejusdem  S.  C.  Conventu  habito  die  28 
Aprilis  hujus  anni,  E^i.  Patres  censuerunt,  nonnullis  adhibi- 
tis emendationibus*  juxta  tradendam  Instructionem,  Decreta 
omnia  esse  probanda,  atque  executioni  mandanda.  Hanc 
vero  S.  Congnis  sententiam  Sanctissimo  D^o-  N^^o-  Pio  PP. 
IX.,  ab  infrapto  ejusdem  S.  C.  Sec^*!®  relatam  in  audientia  die 
4 Maji,  Sanctitas  sua  eamdem  in  omnibus  confirmavit  ac 
servari  praecepit. 

Dat.  Romae  ex  aed.  dictae  S.  Congiis,  (Re  23  Maji,  1851. 

J.  PH.  CARD.  FRANSONI  PRJEF. 
LOCUS  © SIGILLI. 

ALEXANDER  BARNABO,  a Secretis. 


Emendationes  litteris  cursivis  insertee  propriis  locis  sunt. 


DECRETA. 


DE  APERIENDA  SYNODO. 

In  nomine  Sanctissimae  ac  Individuae  Trinitatis, 
Patris,  et  Filii,  et  Spiritus  Sancti. 

Nos,  Paulus  S.‘  Sedis  Apostolicae  Delegatus,  Archi- 
episcopus  Armacanus,  et  totius  Hiberniae  Primas,  ad 
laudem  ac  gloriam  Omnipotentis  Dei  et  Salvatoris 
nostri  Jesu  Christi,  ad  honorem  Beatissimae  Virginis 
Mariae,  Sanctorum  Apostolorum  Petri  et  Pauli, 
Sancti  Patri tii,  et  omnium  Sanctorum,  ad  incremen- 
tum fidei  ac  Keligionis  Catholicae,  ad  pacem  et  unio- 
nem Ecclesiae  hujus  regionis  promovendam,  et  ad 
reformationem  Cleri  et  Populi,  statuimus  ac  decerni- 
mus, de  consilio  et  consensu  Reverendissimorum  Epis- 

DECRETUM  DE  MODO  VIVENDI. 


coporum  HiberniaB,  hoc  ipso  die,  qui  vigesimus 
secundus  est  mensis  Augusti,  adjutrice  divina  miseri- 
cordia, initium  fieri  atque  jam  factum  esse  Concilii 
Nationalis  Hiberni^G;  quod  rite  et  auctoritate  etiam 
a S.  Sede  Apostolica,  cujus  Delegatus  sumus,  accepta, 
litteris  datis  die  30  Maji  proxime  elapsi,  convocavi- 
mus, atque  aliis  postea  die  6 Augusti  datis,  in  hunc 
praesentem  diem  prorogavimus;  quee  Concilii  inchoa- 
tio felix  sit  ac  fausta,  et  in  religionis  incrementum 
et  majorem  Dei  gloriam,  bene  vertat. 


DE  MODO  VIVENDI. 

Cum  omne  datum  optimum  et  omne  donum  perfec- 
tum desursum  sit  descendens  a Patre  luminum, 
cumque,  nisi  Dominus  custodierit  civitatem,  frustra 
vigilet  qui  custodit  eam,  Synodus  haec  nationalis 
fideles  omnes,  praecipue  vero  Episcopos  et  Sacerdotes 
monet  et  hortatur  ut  assidue  divinam  implorent 
opem,  et  sine  intermissione  preces  Deo  eflundant, 
rogantes  ut  sapientiam  assistricem  sedium  suarum 
de  coelo  mittat,  ut  Patribus  hujus  Concilii  adsit, 
et  cum  ipsis  laboret.  Omnes  porro  qui  Concilio 
intersunt  in  meditationem  divinarum  rerum  sedulo 
incumbant : Missae  sacrificium  vel  quotidie  cele- 


DECRETUM  DE  PR^JUDICIO  NON  AFFERENDO. 

brent  vel  eidem  devote  assistant:  Preces  Hora- 
rias  Divini  Officii  digne,  attente,  ac  devote  stu- 
deant recitare;  et  iisdem  cum  in  Ecclesia  solemniter 
celebrantur  intersint:  ea  demum  omnia,  quae  de 
ratione  vivendi  jam  a Sacrosancta  Tridentina  Sy- 
nodo tam  plene  sunt  tradita,  et  prae  mente  habeant 
et  executioni  mandare  curent.  Cum  autem  in  eum 
finem  haec  Synodus  sit  congregata  ut  promoveatur 
Dei  honor  atque  gloria.  Ecclesiae  decus  augeatur, 
atque  concordia  sacerdotalis  firmetur,  omnia  sedulo 
sunt  evitanda,  quae  ad  animos  concitandos,  aut  ad 
charitatis  vinculum  violandum  tendant.  In  senten- 
tiis itaque  dicendis  magna  verborum  moderatio  adhi- 
benda est,  et  ab  omni  violentia  et  perturbatione 
abstinendum.  Magna  tamen  libertas  in  iis  quae 
sentiunt  proferendis,  est  omnibus  in  Domino  conce- 
denda. 


DE  PRiEJUDICIO  NON  AFFERENDO. 

Quod  si  cui  contigerit  in  hanc  nationalem  Syno- 
dum non  jure  admissum  fuisse,  vel  suo  proprio  loco 
non  sedere,  sententiamve  dicere,  aut  aliud  quidpiam 
agere  ; vel  si  forte  aliqua  ratione,  propria  alicui 
privilegia  non  concedantur,  declaramus  ac  decernimus 

DECRETUM  DE  JUDICIBUS,  ETC. 


nullum  ipsi  jus  novum  esse  ideo  acquirendum  vel 
praejudicium  inferendum  : omnium  enim  jura  sarta 
tectaque  esse  volumus. 


DE  OFFICIALIBUS. 

Cum  autem  ad  hujus  nationalis  Concilii  actiones  et 
tractationes  ministri  nonnulli  requirantur,  ideo  se- 
quentes eliguntur;  nempe, 

Promotor; — Eev“^^®  Dominus,  Episcopus  Clonfer- 
tensis. 

Secretarii : — Eeverendi  Domini,  Dominicus  0’Brien ; 
Patritius  Leahy;  Petrus  Cooper. 

Casremoniarii: — Eeverendi  Domini,  Laurentius 
Forde;  Mattheus  Keogh;  Thomas  M‘Hale. 


DE  JUDICIBUS  CAUSSARUM  PERSONALIUM  IN  SYNODO 
OCCURRENTIUM. 

Ne  vero  singulorum  causae,  rerum  graviorum  quae 
a Nobis  in  hoc  Nationali  Concilio  agi  debent,  cursum 
impedire  possint,  ideo  Eev“’-  Domini,  Episcopus 
Clogherensis,  Episcopus  Ossoriensis,  et  Episcopus 
Kilmorensis  huic  muneri  praeficiuntur,  ut  absentium 


DE  FIDE  CATHOLICA. 

excusationes,  causasque  ante  dimissam  Synodum 
abeundi,  si  qusc  a quopiam  allegentur,  cognoscant, 
easque  ad  nos  deferant. 


DE  NON  DISCEDENDO. 

Demum  universis  qui  ad  hanc  Synodum  Nationalem 
convenerunt,  in  virtute  sanctae  obedientiae  et  sub 
poenis  in  jure  statutis  praecipimus,  ne  antequam 
Synodus  ad  exitum  perducta  fuerit,  et  ejus  acta  sub- 
scripta, discedant,  nisi  ob  justas  et  rationabiles  causas 
facultatem  recedendi  aliquis  a Patribus  obtinuerit. 


DE  FIDE  CATHOLICA. 

1.  ‘‘Nullae  sunt  majores  divitiae”,  inquit  sapienter 
Augustinus,  “nulli  tbesauri,  nulli  honores,  nulla 
mundi  hujus  major  substantia,  quam  est  Fides 
Catholica,  quae  peccatores  homines  salvat — infirmos 
curat — catechumenos  baptizat — fideles  justificat— 
poenitentes  reparat — justos  augmentat — martyres 
coronat — virgines  et  viduas  et  conjuges  casto  pudore 
conservat — clericos  ordinat — sacerdotes  consecrat. 

DE  FIDE  CATHOLICA. 


regnis  coelestibus  praeparat,  in  aeterna  haereditate 
cum  angelis  sanctis  communicat”  (Serm.  1.  de  Verbo 
Dei).  Quae  quidem  verba  tamquam  in  compendio 
ea  omnia  exprimere  videntur,  quae  in  Sacris  Litteris 
de  Fide  traduntur,  et  clarissime  ostendunt  quanto  in 
pretio  praeclara  illa  virtus  sit  habenda. 

Itaque  constitutiones  nostrae  initium  sumant  a- 
fide  oportet,  sine  qua  impossibile  est  placere  Deo,  et 
sine  qua  nihil  sanctum^  nihil  castum,  nihil  vivum 
(S.  Leo.  Serm.  4 in  Nat.  Domini).  Licet  enim  in 
Domino  gloriari  possimus  regionem  hanc  nostram, 
divino  beneficio,  nunquam  foedatam  inventa  nova 
aliqua  haeresi  fuisse,  tamen  in  re  tanti  momenti 
vigilare  nos  oportet,  et  contendere  ut  depositum 
tam  pretiosum  omni  cura  et  quam  accuratissime 
custodiatur. 

2.  Imprimis  itaque  cum  Concilio  Tridentino 
dicimus,  fidem  esse  humanae  salutis  initium,  funda- 
mentum, et  radicem  omnis  justificationis,  sine  qua 
impossibile  est  placere  Deo,  et  ad  filiorum  ejus 
consortium  pervenire  (Sess.  VL  c.  8).  Deinde 
firmissime  et  constantissime  eam  profitemur  fidem, 
atque  ab  omnibus  nostra  jurisdictioni  subjectis 
teneri  volumus,  quam,  a Christo  Domino  per  Apos- 
tolos acceptam.  Sacrosancta  Apostolica  Eomana 
profitetur  Ecclesia,  quae  omnium  Ecclesiarum  Mater 
est  et  Magistra  (Trid,  S.  7.  c.  3.  de  Bapt.),  extra 


DE  FIDEI  PROFESSIONEM  EMITTENDO. 

quam  nec  vera  fides,  neque  salus  aeterna  inveniri 
potest  — cujus  quidem  ecclesiae  visibile  in  terris 
caput  est  Komanus  Pontifex,  Successor  Beati  Petri 
Principis  Apostolorum,  in  universum  orbem  tenens 
primatum,  et  verus  Christi  Vicarius,  omnium  Chris- 
tianorum pater  et  doctor,  cui  pascendi,  regendi,  et 
. gubernandi  universalem  Ecclesiam  plena  a Domino 
N.  J.  C.  potestas  in  B.  Petro  tradita  est  (Cone.  Flor. 
XXII.).  Itaque  quidquid  Komana  Ecclesia  de  fide 
divina  credendum  proponit  ex  intima  cordis  sententia 
credimus  et  credere  debemus;  et  quidquid  rejicit  et 
damnat,  rejicimus  et  damnamus;  ac  propterea 
errores  omnes  quos  Komani  Pontifices  tamquam  fidei 
adversos  proscripserunt,  nos  proscribimus  et  damna- 
mus, atque  pro  virili  parte  conabimur  ut  nullum 
eorum  vestigium  in  nostris  dioecesibus  inveniatur. 


DE  FIDEI  PROFESSIONEM  EMITTENDO. 

3.  Cum  iis,  qui  corde  in  fide  firmi  sunt,  et 
stabiles  ad  justitiam,  ore  insuper  confessio  facienda  sit 
ad  salutem;  Concilii  Tridentini  decreto  adhaerentes, 
professionem  fidei  a Pio  IV.  praescriptam  quam 
nosmetipsi  cum  Synodus  haec  solemniter  aperiretur, 
publice  edidimus,  et  quam  huic  decreto,  ut  ad  manum 

DEI  FIDEI  PROFESSIONEM  EMITTENDO. 


habeatur,  subnecti  curabimus,  ab  infrascriptis  in  suis 
respective  dioecesibus  emittendam  decernimus.  Illam 
nempe  emittant  V'  Episcopi  aliique  de  clero,  recens 
de  beneficiis  Ecclesiasticis  provisi,  aut  Sacris  ordini- 
bus initiati,  in  Dicecesana  Synodo  primo  celebranda. 

2""'  Dignitates  aut  Canonicatus  obtinentes,  post 
possessionem  obtentam  tum  in  manibus  Episcopi  vel 
ejus  Vicarii  Generalis  seu  officialis,  tum  in  Capitulo 
infra  bimestre. 

3°'  Beneficia  cum  Animarum  cura  recipientes 
.post  possessionem  infra  idem  tempus  in  manibus 
tantummodo  Episcopi  vel  Vicarii  Generalis. 

4®*  Item  novus  Vicarius  Generalis. 

5°*  Docentes  publice  vel  privatim  Theologiam, 
Philosophiam  vel  Jus  Canonicum. 

Quodsi  ii  qui  hic  recensiti  sunt,  aut  alii  qui  de 
jure  tenentur  (nam  omnes  hic  recensere  nobis 
necessarium  non  est),  professionem  fidei  emittere 
negligant,  sciant  se  subjacere  poenis  quae  adversus 
contumaces  a Pio  IV.  in  Bulla  “In  Sacrosancta”  an. 
1564  latae  sunt,  et  aliis  Episcoporum  arbitrio 
ferendis. 

PROFESSIO  FIDEI,  JUXTA  FORMAM  PII  IV. 

Ego  N,,.  firma  fide  credo,  et  profiteor  omnia  et 
singula,  quae  continentur  in  Symbolo  fidei,  quo  sancta 
Eomana  Ecclesia  utitur;  videlicet: 

Credo  in  unum  Deum,  Patrem  omnipotentem,  fac- 
torem coeli  et  terrae,  visibilium  omnium  et  invisibi- 
lium. Et  in  unum  Dominum  Jesum  Christum, 
Filium  Dei,  unigenitum;  et  ex  Patre  natum  ante 
omnia  secula;  Deum  de  deo.  Lumen  de  lumine,  Deum 
verum  de  Deo  vero;  genitum,  non  factum,  consub- 
stantialem Patri,  per  quem  omnia  facta  sunt.  Qui 
propter  nos  homines,  et  propter  nostram  salutem  de- 
scendit de  coelis.  Et  incarnatus  est  de  Spiritu 
sancto  ex  Maria  Virgine;  et  Homo  factus  est.  Cru- 
cifixus etiam  pro  nobis  ‘Sub  Pontio  Pilato,  passus,  et 
sepultus  est.  Et  resurrexit  tertia  die  secundum 
Scripturas.  Et  ascendit  in  coelum,  sedet  ad  dexteram 
Patris.  Et  iterum  venturus  est  cum  gloria  judicare 
vivos  et  mortuos;  cujus  regni  non  erit  finis.  Et  in 
Spiritum  sanctum  Dominum,  et  vivificantem;  qui  ex 
Patre  Filioque  procedit:  qui  cum  Patre  et  Filio 
simul  adoratur,  et  conglorificatur:  qui  locutus  est  per 
Prophetas.  Et  unam  sanctam  Catholicam  et  Apos- 
tolicam  Ecclesiam.  Confiteor  unum  Baptisma  in 
remissionem  peccatorum.  Et  expecto  resurrectionem 
mortuorum:  et  vitam  venturi  seculi.  Arnen. 

Apostolicas  et  Ecclesiasticas  traditiones,  reliquas- 
que  ejusdem  EcclesiaB  observationes  et  constitutiones 
firmissime  admitto,  et  amplector. 

Item  sacram  Scripturam,  juxta  eum  sensum,  quem 
tenuit  et  tenet  sancta  Mater  Ecclesia,  cujus  est  judi- 
care de  vero  sensu,  et  interpretatione  sacrarum 
Scripturarum,  admitto:  nec  eam  unquam,  nisi  juxta 
unanimem  consensum  Patrum,  accipiam  et  interpre- 
tabor. 

Profiteor  quoque  septem  esse  vere  et  proprie  Sa- 
cramenta novae  Legis,  a Jesu  Christo  Domino  nostro 
instituta,  atque  ad  salutem  humani  generis,  licet  non 
omnia  singulis,  necessaria;  scilicet  Baptismum,  Con- 
firmationem, Eucharistiam,  Poenitentiam,  Extremam 
Unctionem,  Ordinem,  et  Matrimonium,  illaque  gra- 
tiam conferre:  et  ex  his  Baptismum,  Confirmationem 
et  Ordinem,  sine  sacrilegio  iterari  non  posse. 

Eeceptos  quoque  et  approbatos  Ecclesiae  Catholicae 
ritus,  in  supradictorum  omnium  Sacramentorum  so- 
lemni  administratione,  recipio  et  admitto. 

Omnia  et  singula,  quae  de  peccato  originali  et  de 
justificatione  in  sacrosancta  Tridentina  Synodo  defi- 
nita et  declarata  fuerunt,  amplector  et  recipio. 

Profiteor  pariter  in  Missa  offerri  Deo  verum,  pro- 
prium et  propitiatorium  Sacrificium  pro  vivis  et  de- 
functis: atque  in  sanctissimo  Eucharistiae  Sacramento 
esse  vere,  realiter,  et  substantialiter  corpus  et  san- 


PROFESSIO  FIDEI. 

guinem,  una  cum  anima  et  divinitate  Domini  nostri 
Jesu  Christi:  fierique  conversionem  totius  substan- 
tiae panis  in  corpus,  et  totius  substantiae  vini  in  san- 
guinem;  quam  conversionem  Catholica  Ecclesia  Tran- 
substantiationem  appellat. 

Fateor  etiam  sub  altera  tantum  specie,  totum 
atque  integrum  Christum,  verumque  Sacramentum 
sumi. 

Constanter  teneo  Purgatorium  esse,  animasque  ibi 
detentas  fidelium  sufiragiis  juvari. 

Similiter  et  Sanctos  una  cum  Christo  regnantes, 
venerandos,  atque  invocandos  esse;  eosque  orationes 
Deo  pro  nobis  ofierre;  atque  eorum  reliquias  esse 
venerandas. 

Firmissime  assero,  imagines  Christi,  ac  Deiparae 
semper  virginis,  necnon  aliorum  Sanctorum,  haben- 
das et  retinendas  esse;  atque  eis  debitum  honorem 
ac  venerationem  impertiendam. 

Indulgentiarum  etiam  potestatem  a Christo  in 
Ecclesia  relictam  fuisse,  illarumque  usum  Christiano 
populo  maxime  salutarem  esse  affirmo. 

Sanctam  Catholicam,  et  Apostolicam  Pomanam 
Ecclesiam,  omnium  Ecclesiarum  matrem  et  magis- 
tram agnosco:  Rom anoque  Pontifici,  beati  Petri 
Apostolorum  Principis  successori,  ac  Jesu  Christi 
Vicario,  veram  obedientiam  spondeo  ac  juro. 

Caetera  item  omnia  a sacris  Canonibus,  et  cecu- 

DE  FIDEI  PERICULIS  EVITANDIS 


menicis  Conciliis,  ac  praecipue  a sacrosancta  Triden- 
tina  Synodo  tradita,  definita,  et  declarata,  indubi- 
tanter recipio  atque  profiteor;  simulque  contraria 

c 

omnia,  atque  haereses  quascumque  ab  Ecclesia 
damnatas,  et  rejectas,  et  anathematizatas,  ego 
pariter  damno,  rejicio,  et  anathematizo.  Hanc 
veram  Catholicam  fidem,  extra  quam  nemo  salvus 
esse  potest,  quam  in  praesenti  sponte  profiteor,  et 
veraciter  teneo,  eamdem  integram  et  inviolatam, 
usque  ad  extremum  vitae  spiritum  constantissime, 
Deo  adjuvante,  retinere,  et  confiteri;  atque  a meis 
subditis,  seu  illis  quorum  cura  ad  me  in  munere  meo 
spectabit,  teneri,  doceri  et  praedicari,  quantum  in 
me  erit,  curaturum,  ego  idem,  N,  spondeo,  voveo, 
ac  juro.  Sic  me  Deus  adjuvet  et  haec  sancta  Dei 
Evangelia. 


DE  FIDEI  PERICULIS  EVITANDIS. 

4.  Cum  fidem  omnibus  thesauris  rebusque  huma- 
nis longe  antehabendam  esse  pateat,  facile  est  hinc 
concludere  eam  omni  cautela  et  vigilantia  esse 
servandam  et  evitanda  esse  pericula  quibus  expo- 
natur. Scilicet,  thesaurum  in  vasis  fictilibus 
portamus,  et  vaferrimi  hostes  generis  humani  nos 

perdere  quaerentes,  insidias  nobis  struere  nunquam 
desinunt.  Cum  vero  notum  sit  perditos  quosdam 
homines  et  Ecclesiae  Catholicae  infensissimos  hostes 
in  quibusdam  hujus  regni  regionibus  pecunia, 
elargitionibus  et  omni  corruptelarum  genere  conari 
ut  pauperiores,  et  fame  et  aliis  calamitatibus  afflictos 
Catholicos  ab  avita  fide  seducant,  quo  scilicet  eos 
apostatas,  hypocritas,  et  filios  gehennae  efficiant, 
Episcopos  illorum  locorum  et  alios  omnes  viros 
Ecclesiasticos  in  Domino  hortamur,  ut  saepissime 
populo  exponant  fidei  praestantiam,  et  pericula  et 
damna  denuncient  quibus  apostatae  exponuntur. 
Curent  etiam  Episcopi  ut  Parochi  diligentissime  de 
iisdem  rebus  agant,  utque  omni  prudentia  et  ch^- 
ritate  se  hujusmodi  magistris  erroris  opponant. 
Hortentur  quoque  omnes  ut  saepe  mente  recolant, 
quam  insigne  sit  beneficium  quod  gratuito  Dei  dono 
sunt  consecuti,  dum  adhuc  tot  alii  inter  quos  ipsi 
vivunt,  abdito  sane  hominibusque  impervio  consilio, 
CatholiccB  Ecdesice  vocem  audire  recusant.  Hac  enim 
ratione  fiet  ut  dum  debitas  Largitori  optimo  pro  fidei 
munere  grates  majori  quo  valent  studio  reddant  et 
habeant;  auxilium  a Deo  ad  fidem  conservandam 
consecuturi  sint  et  firmius  veritati  revelatae  adhaesuri. 

5.  Quo  facilius  finis  imponi  possit  eorum  cona- 
tibus, qui  fidem  Catholicam  eradicare  conantur, 
hortamur  Episcopos,  ut  quam  saepissime  optimos 

divini  verbi  praecones  in  loca  mittant  nbi  praedicti 
conatus  fiunt,  qui  populum  fidelem  instruant,  et 
errores  irrepentes  refellant.  Videant  quoque,  ut  si 
fieri  possit  in  iis  locis  sacrae  missiones  a sacerdotibus 
Congregationis  S.  Vincentii,  a Patribus  Societatis 
Jesu,  aut  ab  aliis  fiant;  utque  praeterea  piae  sodali- 
tates inter  fideles  instituantur  quae  finem  istum 
habeant  ut  fidem  pauperiorum  servent  eosque  a 
periculis  custodiant. 

6.  Optandum  quoque  est  ut  libelli  pii  et  qui  fidem 
Catholicam  defendunt,  quamplurimum  disseminentur. 
Kejiciendi  autem  omnino  sunt  libri  damnati,  et  qui 
ad  errores  disseminandos  conscripti  sunt. 

7.  Catholicos  laicos  cum  acatholicis  hortamur  de 
rebus  ad  religionem  pertinentibus  non  agere.  Veta- 
mus ne  publice,  absque  ordinarii  licentia,  ab  aliquo, 
sive  laico  sive  clerico,  cum  iisdem  disputationes 
ineantur ; quippe  ex  ejusmodi  disceptationibus 
vix  quidquam  boni  fructus  expectari  potest,  et  ferme 
semper  accidit  ut  Christiana  pax  et  charitas  violentur. 

8.  Cavendum  ne  ii  qui  heterodoxis  famulantur, 
precibus  acatholicis  a suis  heris  recitari  solitis 
assistant,  aut  alia  in  re  fidei  detrimentum  patiantur. 
Nisi  famuli  prsedicti  jus  retineant  libere  religionem 
catholicam  exercendi,  et  omnia  peragendi  qu80  a 
Sancta  Ecclesia  praescribuntur,  servitium  dimittant 
quod  sine  periculo  aut  conscientiae  laesione  retinere 
non  possunt. 


DE  FIDEI  PERICULIS  EVITANDIS. 

9.  Videant  Episcopi  ne  nautae  aut  milites  catholici 
rei  sacrsB  heteredoxorum  adesse  cogantur.  Cum  enim 
ii  parati  sint  vitam  et  sanguinem  pro  republica 
tuenda  profundere,  id  certe  ipsis  debetur  ut  libere 
Deo  juxta  avitae  fidei  dictamina  inservire  possint, 
quin  conscientiae  labem  inurant.  De  eorum  etiam 
filiis,  praesertim  si  orphani  sint,  pia  pastorum  solli- 
citudo est  excitanda,  ne  in  aliena  religione  educentur. 

10.  Si  qui  catholici  ex  hac  in  exteras  regiones  pro- 
fecturi ' sunt,  eos  hortandos  esse  existimamus  ut  in 
loca  minime  se  conferant  ubi  copiam  exercendi  reli- 
gionem suam  non  habeant.  Antequam  vero  proficis- 
cantur cavendum  ut  Sacramenta  PoenitentiaB  et 
EucharistiaB  suscipiant,  utque  etiam  litteras  testimo- 
niales a parochis  subscriptas  secum  deferant  quibus 
eos  baptizatos  fuisse  constet,  nec  non  solutos  esse, 
prout  res  se  habeat,  vel  legitimo  conjunctos  ma- 
trimonio. 

11.  Catholici  haereticorum  templa  invisere,  ut 
cultui  eorum  adsistant,  omnino  prohibentur.  Ab 
hsereticorum  etiam  concionibus  audiendis  prorsus 
abstineant,  et  eorum  libros  de  religione  tractantes 
nunquam  legant. 

DE  SACRAMENTIS. 

Cum  proxime  elapsis  smculis  fides  catholica  in  hac 
regione,  gravissimis  propositis  poenis,  proscripta  esset, 
et  ritus  sacri  in  angulis  et  latibulis  saepissime  exer- 
cerentur, fieri  non  potuit  ut  ea  omnia  quae  ad  decorem 
et  majestatem  divini  cultus,  ah  Ecclesia  sunt  statuta, 
servarentur. 

Optaret  haec  Synodus  ut  ea  omnia  quae,  oh  tempo- 
rum calamitates.  Ecclesiae  legibus  minus  conformia, 
praesertim  in  Sacramentorum  administratione,  induc- 
ta sunt,  ad  normam  generalis  disciplinae  quam  citissi- 
me reducerentur  ; verum  cum,  ut  ait  S.  Augustinus, 
“ quce  utilitate  juvant^  novitate  quandoque  pertur- 
hanf\  sequentia  tantum  ad  renovationem  disci- 
plinae hac  in  re  spectantia  monenda  aut  statuenda 
censet. 

l*"*  Eitus  omnes  praescripti  in  Rituali  Romano, 
Rubricis  Missalis,  et  Pontificali  Romano  pro  Sacra- 
mentorum administratione,  quantum  circumstantiae 
hujus  regionis  permittunt,  accurate  observentur. 

2""'  Curandum  est  ut  typis  edatur  Rituale  Roma- 
num integrum  quod  omnes  Sacerdotes  nostri  adhibere 
teneantur.  In  appendice  partes  quae  Anglice  in 
quorumdam  Sacramentorum  administratione  adhiberi 
solent,  edi  poterunt,  nec  non  exhortationes  quaedam 
quae  cum  fructu  in  iisdem  Sacramentis  administrandis 

legi  poterunt,  et  has  exhortationes  specialis  congre- 
gatio, ad  hoc  posthac  nominanda,  parandas  suscipiet. 

S""'  Volumus  ut  praxis  administrandi  Sacramenta 
in  Ecclesiis,  in  quantum  commode  fieri  poterit,  intro- 
ducatur. 

4®'  Cum  magni  momenti  sit  ut  vis,  efiicacia,  et 
dignitas  Sacramentorum  rite  a fidelibus  intelligatur, 
ea  quae  habet  S.  Carolus  in  Sacramentali  Ambrosiano, 
seu  instructionibus  generalibus  pro  administratione 
omnium  Sacramentorum,  in  mentem  parochorum 
revocamus: — “ Sacramenti  quod  ministrabit  (Sacerdos) 
vim,  rationem,  usum,  salutaresque  fructus,  prout 
temporis  ac  personas  ratio  et  praesentium  multitudo 
tulerit,  diligenter  explicabit,  praesertim  Catechismi 
Komani  doctrinis  inhaerendo.  Cum  vero  caeremoniae, 
quae  ad  Sacramenta  adhibentur,  mentes  illorum  qui  eas 
intuentur  accurateque  observant  ad  sublimium  rerum 
cogitationem  erigant,  fidemque  et  charitatem  in  iis 
ipsis  excitent,  earum  etiam  vim  sanctioresque 
significationes  ut  diligentissime  poterit  idem  populo 
exponet  cum  usu  venerit”  (Acta  Eccles.  Mediolanen- 
sis. Patav.  1754.  Fol.  tom.  1.  pag.  420). 

5‘'‘  In  oblationibus  quae  ex  veteri  et  recepto  usu 
fieri  solent  occasione  administrationis  quorumdam 
Sacramentorum,  caveant  Parochi  ne  aliquid  fiat 
quod  simoniam  aut  avaritiam  sapiat.  Sacramenta 
vero  numquam  denegentur  eo  sub  praetextu  quod 

oblationes  ist^e  dandse  non  sint;  alioquin  noverint 
delinquentes  se  ad  arbitrium  Ordinarii  esse  punien- 
dos. 


DE  BAPTISMO. 

6“'  Cum  Baptisma  ad  salutem  necessarium  sit, 
Dei  benignitate  factum  est,  ut  a quolibet  homine 
valide  conferri  possit.  Curandum  itaque  est  a 
Parochis  ut  singuli  fideles,  praesertim  vero  obste- 
trices, modum  et  formam  illius  ministrandi  norint, 
ut  in  casu  necessitatis  illud  rite  conferant. 

7^"’  Ob  praeteritorum  temporum  calamitates  usus 
in  hanc  regionem  inductus  est.  Baptisma  in  domibus 
privatis  conferendi.  Cum  sine  magno  incommodo  in 
pluribus  locis  haec  consuetudo  aboleri  nunc  possit, 
proecipimus  ut  in  locis  praedictis  hoc  Sacramentum  in 
Ecclesiis  in  posterum  conferatur.  Quod  si  infantes 
in  periculo  mortis  sint,  aut  si  longe  degunt  ab  Eccle- 
siis, ita  ut  ad  eas  tuto  ferri  non  possint,  tunc  morem 
jam  inductum  necessitas  mutari  non  sinit. 

S""'  Meminerint  Parochi  Rituale  Romanum  et 
Ecclesiae  consuetudinem  exigere  ut  aqua  in  Baptismo 
adhibenda,  infuso  Oleo  et  Chrismate  benedicatur,  vel 
Sabbato  Sancto,  vel  Sabbato  Pentecostis,  vel,  si 


DE  BAPTISMO. 


19 


necessitas  exigat,  alio  tempore  ante  Baptismi  admi- 
nistrationem.  Caveant  itaque  ut  quam  primum 
fontes  baptismales  in  Ecclesiis  Parochialibus  erigan- 
tur et  custodiantur,  apud  quos  Baptismus  conferatur, 
et  omnia  qum  ad  hujus  Sacramenti  administrationem 
in  Kituali  Komano  praescribuntur,  accurate  ser- 
ventur. 

9*’-  Si  quis  acatholicus  suos  infantes  Sacerdoti 
Catholico  baptizandos  offerat,  et  spes  adsit  eos  catho- 
lice esse  educandos,  omnino  baptizentur,  adhibitis 
tamen  patrino  vel  matrina  catholica.  Quod  si  infan- 
tes hujusmodi  in  proximo  aut  probabili  mortis  sint 
periculo.  Sacerdotes,  si  occasio  se  obtulerit,  eos  bapti- 
zare absque  ulla  dubitatione  debent. 

10”’  Baptizantur  sub  conditione  hi  qui  ad  Keligi- 
onem  Catholicam  in  nostra  regione  convertuntur,  eo 
quod  constet  plurimos  esse  inter  Protestantes  qui 
Baptismum  nihili  faciunt,  aliosque  esse  qui  illud  haud 
servata  propria  materia  aut  forma  administrent. 
Usum  itaque  istum  retinendum  esse  volumus,  nisi 
plane  constet  ex  fide  dignis  testimoniis  personam  de 
qua  agitur  baptizatam  valide  fuisse. 

11”-  Baptizari  etiam  sub  conditione  volumus  in- 
fantes expositos  a parentibus,  atque  etiam  eos  qui  a 
nutricibus  aut  obstetricibus  in  domibus  privatis 
abluti  sunt,  nisi  similiter  fide  dignis  testimoniis 
constet  baptismixm  fuisse  rite  collatum. 

DE  CONFIRMATIONE. 


12''-  Occasione  Baptismi  oblationes  quaedam  pa- 
rocho fieri  ex  vetusta  et  recepta  consuetudine  solent. 
Hanc  consuetudinem  secundum  praxim  dioecesium 
ab  Episcopis  probatam  retinendam  esse  arbitramur. 
Verum  ne  ex  alicujus  avaritia  abusus  hac  in  re  in- 
troducantur, et  ne  Sacramentum  ad  salutem  omnino 
necessarium  alicui  non  conferatur,  nullus  Parochus 
aut  ejus  vicarius  pactiones  de  oblationibus  praedictis 
ante  Baptismi  collationem  ineat.  Vetamus  quoque 
et  sub  poena  suspensionis,  latae  sententiae,  ne  infan- 
tem baptizare  recusent  sub  praetextu  defectus  aut 
subtractionis  oblationum  praedictarum. 

Sedulam  operam  dent  Sacerdotes  ut  quantum 
poterunt  impediant  nefandum  illud  scelus  quo,  adhi- 
bitis chirurgicis  instrumentis,  infans  in  utero  inter- 
ficitur. Omnis  foetus  quocumque  tempore  gestationis 
editus,  baptizetur,  vel  absolute,  si  constet  de  vita;  vel 
sub  conditione,  nisi  evidenter  pateat  eum  vita  carere. 


DE  CONFIRMATIONE. 

13.  Cum  tristissimis  temporibus  vivamus  quibus 
fides  innumeris  periculis  exponitur,  parochis  singu- 
lari cum  cura  cavendum  est,  ut  pueri  et  puellae 

omnes  ad  Confirmationis  Sacramentum  recipiendum 
accedant,  quo  gratiam  ad  fidem  confidenter  profiten- 
dam accipiant. 

14.  Nisi  adsit  periculum  mortis  aut  alia  justa 
causa,  pueros  ante  septennium  ad  Confirmationem 
ordinarie  non  admittimus. 

15.  Nemo  ad  hoc  Sacramentum  admittatur  nisi 
in  doctrina  Christiana  sufficienter  institutus  sit;  et 
curent  Parochi  ut  omnes  doli  capaces  antea  ad 
Tribunal  Confessionis  accedant. 


DE  EUCHARISTIA. 

16.  Ad  normam  Decretalis  Innocentii  III.  in 
Cone.  Lat.  editi,  statuimus  ut  magna  cum  cura  et 
sub  fideli  custodia,  clavibus  adhibitis,  SS.  Eucha- 
ristia conservetur. 

17.  Ne  autem  diutius  asservatae  corrumpantur 
particulae,  a Parochis  et  aliis  Sacerdotibus  ad  quos 
spectat  renovandae  sunt  octavo  quolibet  die. 

18.  In  omnibus  indiscriminatim  sacris  aedibus 
nequaquam  permittitur  asservare  SS.  Eucharistiam. 
Ecclesiae  Cathedrales,  Parochiales,  et  si  quae  sint  in 
quibus,  ex  consuetudine  immemorabili,  assidue  hac- 
tenus asservata  fuerit,  hoc  jure  fruantur.  In  reliquis 

Ecclesiis,  nisi  adsit  privilegium  Apostolicum,  servari 
non  potest 

19.  In  Ecclesiis  in  quibus  SS.  Eucharistia  asser- 
vatur, diu,  et  ubi  tuto  fieri  potest,  noctu,  una  saltem 
lampas  accensa  colluceat 

20.  Sedulam  dent  operam  Parochi  ut  fideles 
Christum  sub  speciebus  Eucharisticis  in  templis 
delitescentem  frequenter  invisant,  pronique  adorent 
ac  venerentur,  ac  eapropter  Ecclesiarum  suarum 
fores  patentes,  saltem  per  aliquot  horas,  singulis  diebus 
relinquant,  ubicumque  id  commode  et  sine  ullo 
irreverentiee  periculo  fieri  potest. 

21.  Tempus  Paschale  pro  tota  Hibernia  ex 
induito  Pauli  V.  a die  Cinerum  usque  ad  diem 
Ascensionis  Domini  extenditur.  Cum  vero,  ob 
multitudinem  fidelium,  intra  illud  tempus  omnes 
praeceptum  adimplere  non  possint,  supplicem  libellum 
Pontifici  exhibendum  esse  arbitramur,  ut  ulteriorem 
prorogationem  ejusdem  temporis  usque  ad  octavam 
festi  SS.  Apostolorum  Petri  et  Pauli  benigne 
concedat. — Vide  Appendicemy  No,  1. 

22.  Parochi  tempore  aestivo  cujuslibet  anni  per 
aliquot  dies  pueros  eos  qui  ad  primam  Communionem 
accedere  volunt,  erudiant  de  natura,  virtute,  efiecti- 
busque  SS.  Eucharistiae,  ac  de  necessariis  ad  illam  rite 
et  digne  suscipiendam  dispositionibus. 

Missa,  in  qua  prima  vice  pueri  Sacra  Sjnaxi 


DE  EUCHARISTIA. 


23 


reficiuntur,  ea  qua  fieri  potest  maxima  solemnitate 
celebretur. 

23.  Parochi  magna  cum  reverentia  Sacram 
Eucharistiam  ad  aegrotos  deferendam  in  domibus 
suis  servent,  ubi  id  necessarium  et  permissum  est. 
Singulis  autem  enixe  commendamus  ut  Sacellum  aut 
saltem  Tabernaculum  constituant  ab  omni  usu 
profano  segregatum,  in  quo  Eucharistiam  reverenter 
custodiant.  In  formula  6*®*  num.  21.  SS.  Sacra- 
mentum hoc  in  casu  sine  lumine  servare  permittitur. 

24.  In  eadem  infirmitate,  si  longius  protrahitur, 
parochi  saepius  sacro  Viatico  aegrotos  reficiant,  cum 
illud  iterum  et  saepius  licite  dari  possit. 

25.  Benedictio  Solemnis  cum  SS.  Sacramento  dari 
non  debet  nisi  temporibus  ab  Episcopo  definitis,  et  ejus 
accedente  consensu.  Forma  autem  benedictionem 
impertiendi  quam  in  appendice  edemus,  ab  omnibus 
adhibeatur. — Vide  Append.^  No.  2. 

26.  Sacerdotes  diligenter  se  disponant  Sanctis- 
simi  Sacrificii  celebrationi,  et  debitas  postea  gratias 
semper  agant. 

27.  Ne  liceat  unquam  Sacerdotibus  sine  veste 
talari  Missam  celebrare. 

28.  Sacra  supellex  in  hoc  incruento  Sacrificio 
adhibenda,  si  pretiosa,  ut  par  esset,  haberi  nequeat, 
munda  saltem  et  nitida  sit,  et  convenientis  materise 
et  praescriptorum  colorum;  non  sordida,, non  obsoleta, 

neque  indecenter  compacta.  Episcopi  mandent  suis 
Vicariis  Foraneis,  ut  non  solum  tempore  visitationis, 
sed  et  aliis  statis  temporibus,  denuntient  Sacerdotes 
quos  hac  in  re  graviter  negligentes  deprehenderint. 

29»  Calices  sint  aurei  vel  argentei;  vel  saltem 
cuppa,  quae  debet  esse  intus  deaurata,  sit  argentea. 

30.  Nulli  lapides  sacri  in  posterum  consecrentur 
nisi  sint  justae  magnitudinis,  et  commode  calicem, 
sacram  hostiam,  et  pyxidem  continere  valeant. 

31.  Cum  Missa  celebratur,  colluceant  duae  saltem 
candelae  cereae. 

32.  Maximam  diligentiam  adhibeant  Sacerdotes 
ut  panis  consecrandus  sit  recens,  purus  et  albus. 
Hostiae  pro  Communione  populi  sint  rotundae  et  non 
nimis  parvae.  Curent  Episcopi  ut  ratio  aliqua 
adhibeatur  qua  vinum  sincerum  pro  Missae  celebra- 
tione obtineatur,  utque  Sacerdotes  nullum  aliud 
adhibeant. 

33.  In  oppidis,  ubi  adest  copia  Sacerdotum,  Missa 
sit  quotidiana  et  hora  fixa,  ad  fovendam  pietatem 
fidelium. 

34.  Missae  post  meridiem  non  celebrentur. 

35.  In  Sacro  peragendo  nullus  sacerdos  saecularis 
ritus  alios  aut  alias  caeremonias  et  preces  adhibeat 
praeter  eas  quae  in  Missali  Eomano  praescribuntur. 

36.  Onera  perpetua  Missarum  a nullo  rectore 
Ecclesiae,  aut  alio  sacerdote  saeculari  suscipiantur, 


DE  POENITENTIA. 


25 


nisi  specialis  ab  ejus  Ordinario  ad  id  concessa  fuerit 
licentia. 

37.  Missa  bis  in  Dominica  vel  die  festo  non 
. celebretur,  nisi  Episcopus  id  necessarium  existima- 
verit, et,  vi  facultatis  a S.  Sede  sibi  concesssB,  fieri 
permiserit. 

38.  Nullus  cantus  nisi  gravis,  et  ecclesiasticus  in 
Ecclesiis  adhibeatur.  Eectores  Seminariorum  curent, 
praepositis  etiam  prasmiis,  ut  alumni  in  Cantu  gravi 
et  ecclesiastico  bene  instituantur,  utque  sacras 
caeremonias  probe  ediscant. 

39.  Intra  Missarum  Solemnia  nihil  nisi  Latine 
cantetur,  nec  extra  Missam  in  Ecclesiis  nisi  quod  in 
Ecclesiasticis  Libris  probatis  inveniatur,  vel  ab 
Ordinario  fuerit  probatum. 


DE  POENITENTIA. 

40.  Volumus  ut  quam  primum  in  omnibus 
ecclesiis  erigantur  Sedes  Confessionales,  eaeque 
cratibus  informentur. 

41.  Hortamur  parochos,  ut  quantum  fieri  potest 
confessiones  in  ipsis  ecclesiis  audiantur,  et  nullibi 
audiantur  nisi  in  locis  decentibus,  et  januis  paten- 

tibus:  mulierum,  vero,  praeter  casum  necessitatis, 
nonnisi  in  Ecclesid,  et  ad  sedem  confessionalem, 

42.  Stola  violacea  et  vestis  talaris  adhibeantur 
a Sacerdotibus  cum  confessiones  in  Ecclesiis  aut 
Stationibus  excipiunt. 

43.  Sacerdotes  ad  Confessiones  excipiendas  ab 
Ordinario  in  qualibet  dioecesi  approbati  et  juris- 
dictionem consecuti  possunt  valide  ac  licite  quoslibet 
poenitentes  ad  se  confluentes  absolvere,  sive  sint  ex 
sua,  sive  sint  ex  aliena  dioecesi  aut  paroecia,  dummodo 
in  fraudem  legis  seu  reservationum  non  adveniant. 

44.  Idem  dicendum  est  de  confessionibus  fidelium 
quae  ad  praeceptum  semel  in  anno  confitendi  adim- 
plendum fiunt. 

45.  Volumus  ut  omnia  quae  a Komanis  Pontifi- 
cibus et  praesertim  a Benedicto  XIY.  in  Bullis  quae 
incipiunt  ^‘‘Sacramentum  Poenitentice^^  et  ‘^Apos- 
tolici  muneris‘\  de  solicitatione  sunt  praescripta, 
accurate  observentur. 

46.  Curent  Episcopi  ut  Parochi  eorumque  vicarii 
statutis  quibusdam  diebus  et  horis  populo  opportunis 
in  singulis  hebdomadibus  in  ecclesia  publica  ad  con- 
fessiones audiendas  se  sistant. 

47.  Hortentur  quoque  Parochi  fideles,  ut  quam 
saepissime  ad  hoc  Sacramentum  accedant. 

48.  Hortamur  parochos,  ut  praeter  consuetas 
stationes  habeant  alias  aliquoties,  et  saltem  bis  in 

anno,  in  ecclesia  parochiali,  ad  quas  presbyteros 
viciniores  seu  extraneos  convocare  expedit. 

49.  Ne  omittantur  interrogationes,  priccipue  de 
doctrina  Christiana;  praBsertim  cum  de  rudiorum 
audienda  confessione  agitur. 


DE  EXTREMA  UNCTIONE. 

50.  ExtremsB  Unctionis  Sacramentum  in  solatium 
aegrotorum  a Domino  institutum,  non  animae  solum 
sed  etiam  corpori  interdum  salutare,  omni  diligentia 
cuilibet  Catholico  gravi  morbo  periclitanti  adminis- 
trandum est. 

51.  Orationes  et  Unctiones  omnes  juxta  normam 
Ritualis  Romani  in  Sacramento  hoc  conferendo 
perficiantur. 

52.  Cum  hoc  Sacramentum  administratur,  nulla 
a fidelibus  oblatio  petatur. 


DE  MATRIMONIO. 

53.  Parochi  moneantur  ea  accurate  servare  qu^e 
in  Rituali  Romano  de  Matrimonio  contrahendo 
praescripta  sunt.  Caveant  imprimis  ut  uterque 

contralientium  sciat  rudimenta  fidei,  cum  ea  deinde 
filios  suos  docere  debeant. 

54.  Admoneant  conjuges  ut  antequam  contra- 
hant, sua  peccata  diligenter  confiteantur,  et  ad 
Sanctissimam  Eucharistiam  atque  ad  Matrimonii 
Sacramentum  accipiendum  pie  accedant;  et  quomodo 
in  eo  recte  et  christiane  conversari  debeant  diligenter 
eos  instruant. 

55.,  De  Vagis  statuimus  ut  ea  quse  in  Con- 
cilio Tridentino  prasscripta  sunt  observentur.  Mag- 
nam curam  adhibeant  Parochi  ut  certiores  de 
eorum  statu  libero  efficiantur;  nam,  ut  ait  idem 
Concilium.,  “sunt  improbi  ingenii  et  prima  relicta 
uxore  aliam  et  plerumque  plures,  illa  vivente, 
diversis  in  locis  ducunt”. 

56.  In  hac  regione  solent  parochi  litteras  testi- 
moniales de  statu  libero  viris  matrimonium  contrac- 
turis hac  vel  simili  forma  tradere — “Lator  N.N.  liber 
est  ad  Matrimonium  contrahendum  cum  quavis 
muliere  similiter  libera”.  Declaramus  hujusmodi 
litteras  non  esse  habendas  ut  continentes  sufficientem 
delegationem  vi  cujus  quilibet  indiscriminatim  sacer- 
dos possit  latoris  matrimonio  valide  assistere. 

57.  Matrimonia  Fidelium^  extra  casum  necessi- 
tatis, vel  gravem  aliam  causam  per  Episcopum 
definiendam,  fiant  semper  in  Ecclesia ; et  Epis- 
copi in  singulis  dioecesibus,  in  quibus  talis  lex 

non  viget,  legem  quamdam  statuant  qua  oblationes 
occasione  matrimoniorum  fieri  solitse  vel  omnino 
tollantur,  vel  saltem  intra  justos  limites  coarc- 
tentur, 

58.  Sacerdotibus  omnibus  hujus  regionis  in 
memoriam  revocamus,  antiqua  Ecclesiae  lege,  quam 
SS.  Pontifices  non  desierunt  inculcare,  vetari  matri- 
monia Catholicorum  cum  Acatholicis,  cum  sanctitas 
Sacramenti  postulet  ut  uterque  fide  et  aliis  animae 
dispositionibus  gratiae  Sacramenti  suscipiendae  idoneus 
sit,  et  plura  gr aviaque  incommoda  et  mala  ex  hujus- 
modi connubiis  saepe  sequantur,  nempe  discordia 
domestica,  et  Catholicae  partis  et  prolis  perversio. 
“Quod  si  rerum  adjuncta  aliquando  suadeant  ex 
auctoritate  Apostolica  ea  esse  permittenda,  imprimis 
curandum  erit  ut  conscientiae  securitati  et  libero 
religionis  exercitio  a Catholica  parte  consulatur, 
sicut  et  prolis  utriusque  sexus  in  fide  Catholica 
educationi,  solemni  coram  Deo  promissione  iis  de 
rebus  emissa;  secus,  nullatenus  licebit  Sacerdoti  iis 
connubiis  adstare.  Meminerint  insuper  Sacerdotes 
pluribus  SS.  Pontificum  decretis  vetari,  ne  ullus  sacer 
ritus  fiat,  vel  vestis  sacra  adhibeatur,  dum  foedera 
hujusmodi  ineantur,  qua3  neque  intra  Ecclesiam  in- 
eunda sunt” — Excerpta  ex  Concilio  Provinciali 
Baltimorensi,  4*®- 

1.  Cum  laqueus  ruiii86  populi  sit  Sacerdos  malus, 
salus  vero  gregis  integritas  Pastoris,  studeant 
Clerici,  memores  vocationis  qua  illos  dignatus  est 
Deus,  ita  vitam  moresque  componere,  ut  sint  in  omni 
loco  bonus  odor  Christi,  facti  forma  gregis  ex  animo — 
nec  communem  fidelium  vitae  honestatem  sibi  sufficere 
existiment,  sed  eluceat  in  iis  totius  forma  justitiae;  et 
in  alto  gradu  positi  in  sublimi  quoque  virtutum 
culmine  sint  erecti,  ut  sicut  ordine  sacro  a reliquis 
hominibus  sejuncti  sunt,  ita  a communis  fidelium 
vitae  usu  sejuncti,  praecipuum  quoddam  atque  hoc 
praestantius  vivendi  genus  sequantur,  quo  ordinis 
dignitate  praecellunt  (S.  Car.  Borrom.). 

2.  Fugiant  igitur  ea  omnia  quae  non  solum  de- 
turpant, verum  etiam  dedecent  illos  qui  in  terris  pro 
Christo  legatione  funguntur. 

3.  Convivia  proinde  saecularium  frequentiora, 
praesertim  intempestiva,  haud  aucupentur  nec  ament, 
memores  istius  S.  Hieronymi  consilii: — “nunquam 
petentes,  raro  accipiamus  rogati”. 

4.  Ab  omni  specie  intemperantiae  et  ebrietatis, 
omnium  vitiorum  fomitis  ac  nutricis,  prorsus  abhor- 
reant. 

5.  Choreas  et  saltationes  publicas  omnino  fugi- 
ant, nec  eas  instituant  vel  ullomodo  promoveant  Sa- 

cerdotes  sive  Saeculares  sive  Eegulares.  Et  privatim 
cum  foeminis  vel  coram  iis  nunquam  ipsi  saltent. 

6.  A publicis  cursibus  equorum  omnino  absti- 
neant. 

7.  Ne  intersint  etiam  venationi  quae  cum  magno 
clamore  fit,  quaeque  equis  et  canibus  geritur. 

8.  Theatrorum  publicorum  quorumcumque  spec- 
taculis nunquam  intersint. 

9.  Cum  in  chartis  lusoriis  haud  modicum  ali- 
quando tempus  teratur,  et  desidium  turpiter  foveatur, 
caute  admodum  adversus  hujusmodi  lusum  se  munire 
debet  sacerdos,  praesertim  ubi  de  pecunia  agitur,  ne 
aleatoris  illi  nota  inuratur. 

10.  Conviviorum  festivitatem,  vel  chartarum 
lusum,  vel  alios  hujusmodi  lusus,  ad  intempestam 
noctem  producere  viro  ecclesiastico  omnino  indignum 
judicamus;  nec  cum  debita  ad  orationem  attentione, 
nec  cum  decenti  et  devota  sacrorum  mysteriorum 
celebratione,  ullo  modo  conciliandum. 

11.  Ab  omni  luxu  et  fastu  mundano  Sacerdotes 
se  alienos  omnino  ostendant,  memoria  retinentes  se 
esse  ministros  illius,  qui  his  in  terris  degens  non  ha- 
bebat ubi  caput  reclinaret. 

12.  Omne  studium  et  gloriam  suam  non  in  luxu 
et  fastu  proprio  nec  in  divitiis  mundanis,  sed  in  eo 
reponant,  ut  domus  Dei  rite  ornata,  et  omni  decore 
plena  sit,  utque  vineas  spirituales  sibi  commissas  vir- 

tutibus  floreant,  et  opportuno  tempore  dent  fructum 
suum. 

13.  Licet  habitus  non  faciat  monachum,  tamen 
clericos  vestes  proprio  congruentes  ordini  semper 
deferre  oportet,  ut  per  decentiam  habitus  extrinseci, 
morum  honestatem  intrinsecam  ostendant.  Clerico- 
rum itaque  vestitus  nec  sordes,  nec  luxum  sapiat. 
Sit  semper  nigri  vel  subnigri  coloris,  et  ejusmodi  ut 
facile  ejus  ope  viri  ecclesiastici  ab  aliis  omnibus  dis- 
tinguantur. Decernimus  ut  omnes  Sacerdotes  col- 
lare quod  Benedictus  XIV.  Sacerdotum  insigne  vo- 
cat, deferant.  Volumus  ut  in  omnibus  Collegiis 
Ecclesiasticis,  Superiores,  Professores  et  Alumni 
statui  clericali  destinati  intra  moenia  Collegii 
Eomano  Collari  et  Bireto  quadrato  simul  cum  veste 
talari,  vulgo  dicta  Soutane^  induantur. 

14.  Alte  animo  infixum  habeant  Sacerdotes  in 
vanum  se  sibi  proponere  eximiam  istam  virtutem 
castitatis,  sacerdotii  decus  et  ornamentum,  intactam 
servare,  si  cum  mulieribus,  etiam  devotis,  nimiam 
consuetudinem,  nedum  familiaritatem,  colere  velint. 
Quisnam  Samsone  fortior,  D avide  sanctior,  Solomone 
sapientior?  Et  quia  Sacerdotes  non  solum  innocen- 
tes, verum  etiam  ab  omni  mali  suspicione  immunes, 
esse  debent,  ancillae,  quae  illis  ministrant,  sint  aetate 
provectiores,  spectatae  morum  honestatis,  et  quae  nulli 
incontinentiae  suspicioni  locum  praebere  possint. 

15.  Quod  si  in  eadem  domo  cum  parocho  habitent 
ejus  coadjutores  seu  vicarii,  volumus  ut  parochi  in 
praedicta  domo  nullo  modo  consanguineas  vel  affines 
juniores  retineant,  nisi  permittente  Ordinario. 

16.  Nullus  Sacerdos  in  domo  conducta  aut  pri- 
vata resideat  absque  praevio  Episcopi  consensu. 

17.  Charitatem  vero  imprimis  foveant  qua  tam- 
quam discipuli  Christi  dignoscantur,  scientes  fructus 
eo  uberiores  ex  laboribus  suis  esse  proventuros  quo 
arctiori  pacis  et  charitatis  vinculo  astringuntur;  ab 
obtrectationibus  omnino  abstineant,  nec  invidos  illos 
spargant  sermones,  praesertim  coram  laicis,  quibus 
fama  et  existimatio  illorum  etiam  leviter  laedatur, 
qui  ejusdem  ministerii  sunt  consortes.  Quaecumque 
denique  vera,  quaecumque  pudica,  quaecumque  sancta 

■ ac  religiosa,  ea  cogitent  eaque  agant. 

18.  Et  ne  tentationibus  et  periculis  quae  undique 
grassantur  succumbant,  ut  labores  et  onera  Ordinis 
clericalis  strenue  perferant,  ut  ex  oratione  hauriant 
quod  in  populum  refundant — ut  gratias  uberes  in 
oves  sibi  commissas  a Patre  luminum  descendere 
faciant  — orationi  indesinenter  insistant,  et  men- 
talem, sine  qua  Pastor  animarum  salutem  vix 
consequi  potest,  quotidie  exercere  non  omittant. 

19.  Et  quoniam  ordo,  juxta  S.  Augustinum,  dux 
est  ad  Deum,  ideo  quam  maxime  consulendum 
videtur,  ut  Officia  quotidie  peragenda  certo  aliquo 

ordine,  quantum  fieri  potest,  disponat  Sacerdos — ita 
ut  ipsi  tempus  suppetat  vacandi  orationi,  nec  non 
studio  et  meditationi  sacrarum  litterarum,  praecipue 
S.  Scripturae  et  Theologiae  Moralis.  Optandum  quam 
maxime  est  ut  horam  aliquam  parochi  statuant,  qua 
in  suis  domibus  singulis  diebus  vespertino  tempore 
tertia  pars  Eosarii,  assistentibus  coadjutoribus  et  tota 
familia,  recitetur,  et  alige  prseces  vespertinae  pera- 
gantur. 

20.  Frequentem  Sanctissimjn  Eucharistiae  visita- 
tionem  omnibus  Sacerdotibus  enixe  commendamus, 
nec  non  singularem  erga  Dei  Matrem  cultum  et 
amorem,  quae  semper  fuit  Patrona  generalis 
Hibernise,  et  quae  in  posterum  speciali  quadam 
devotione  erit  invocanda  sub  titulo — Immaculata 
Conceptionis. 

21.  Et  quoniam  cavendum  est  illis,  qui,  inter  tot 
inquinamenta  vitioruni  et  rerum  mundanarum 
tumultus,  ministeriis  exterioribus  necessitate  officii 
sunt  addicti,  ne  tepescat  ardor  spiritus  aut  sordescat 
nitor  animae,  ideo  ad  pietatem  refovendam  et  gratiam 
Spiritus  Sancti  resuscitandam  praecipiendum  judi- 
camus, Parochos  et  Coadjutores  annis  vel  singulis, 
vel  saltem  alternis  in  secessum  spiritualem  convenire, 
ubi  ad  rerum  aeternarum  meditationem,  ad  vitam 
priorem  emendandam,  et  perfectionem  promovendam, 
animos  sedulo  intendant. 

22.  Et  quoniam  ea  qua©  semel  in  Scholis  didice- 
runt Pastores,  e memoria  facile  excidunt,  nisi  usu 
constanti  recolantur,  ideo  collationes  theologicas 
saltem  quater,  juxta  consuetudinem  hic  ubique 
vigentem,  singulis  annis  indicendas  consulimus  in 
quibus  de  iis  quaestionibus  tractetur  quae  ad  praxim 
praecipue  pertinent.  Illis  collationibus  tum  parochi, 
tum  coadjutores,  tum  etiam  Kegulares,  respondere 
parati  adesse  teneantur;  nec  studio  disputandi,  sive 
quaestiones  inutiles,  aut  vanos  sermones  inter- 
miscendo exercitia  theologiae  tam  fructuosa  pertur- 
bare alicui  permittatur. 

23.  Lectioni  praeterea  attendant  et  snppellectilem 
librorum  ecclesiasticorum  sibi  comparent;  saltem 
sacra  Biblia,  et  unum  integrum  Theologia  cursum. 
Canones  Concilii  Tridentini,  Catecbismum  Eomanum, 
et  vitas  Sanctorum  habeant  et  assidue  versent. 

24.  Hortamur  vero  omnes  Sacerdotes  ut  a libris 
romanticis  aliisque  qui  ad  passiones  inflammandas 
conscripti  sunt,  nec  non  a libris  quibus  religio 
ludibrio  vertitur,  aut  in  quibus  doctrinas  periculosae 
insidiose  et  latenter  inculcantur,  omnino  abstineant. 

1.  Qui  ad  Ecclesiarum  parochialium  curam  sunt 
promovendi,  tales  esse  debent  qui  idonei  sint  astate, 
moribus,  doctrina,  prudentia  et  aliis  rebus  ad  vacan- 
tem ecclesiam  gubernandam  opportunis”  (Cone.  Trid. 
Sess.  24,  c.  18,  de  Eeformat.).  Maximi  momenti  est 
ut  paroebi  hisce  omnibus  dotibus  proditi  eligantur, 
atque  ad  id  consequendum  forma  quaedam  concursus 
a Concilio  Tridentino  est  proposita.  Verum  cum  per 
circumstantias  hujus  regionis  concursus,  quamvis 
optandus,  vix  introduci  possit.  Episcoporum  hac 
in  re  diligentia  et  zelus  est  exercendus  ut  omni 
cura  et  prudentia,  in  tam  gravi  negotio  proce- 
dant, eosque  seligant  ad  paroecias  regendas  quos 
digniores  esse  post  diligens  examen  invenerint. 
Ne  vero  quis  existimet  se  jus  ad  paroeciam  ea  tantum 
de  causa  habere,  quod  inter  alios  sacerdotes  sit  ordi- 
natione antiquior,  declaramus  in  collatione  paroecia- 
rum rationem  aetatis,  morum,  zeli  animarum,  doc- 
trinae, facilitatis  concionandi  et  aliarum  omnium 
dotum,  quae  pastorem  populi  decent,  esse  habendam. 

2.  Quae  de  residentia,  de  administratione  Sacra- 
mentorum, de  Missae  pro  populo  applicatione,  et  aliis 
parochorum  muneribus  in  lege  canonica  aut  statutis 
provincialibus  aut  dioecesanis  definita  sunt,  accurate 
observari  volumus. 

3.  Parochus  Missam  in  ecclesia  parochiali,  nisi 
legitime  impeditus  sit,  diebus  dominicis  et  festivis  de 
praecepto  ordinarie  celebrare  tenetur;  aliter  muneri 
suo  non  satisfacit. 

4.  In  festis  Apostolica  Auctoritate  reductis  apud 
nos,  ex  dispensatione  Sedis  Apostolicae,  parochi  missam 
pro  populo  applicare  non  tenentur,  habito  Episcopi 
consensu.  Non  sunt  tamen  exempti  iis  diebus  ab 
obligatione  missam  celebrandi,  cum  in  rescripto 
Apostolico  jubeantur  commemorationem  populi  prae- 
dictis diebus  in  Missa  facere.  Cum  vero  sine  magno 
incommodo  missae  in  pluribus  ecclesiis  celebrari  non 
possint,  supplicandum  arbitramur  Sedi  Apostolicae  ut 
Parochi  ab  obligatione  celebrandi  praedictis  diebus 
eximantur;  licet  eodem  tempore  optemus  ut  Parochi, 
cum  id  commode  possint,  celebrare  non  omittant. — 
Vide  App,  No,  3. 

5.  Curent  parochi  ut  non  tantum  diebus  domi- 
nicis, sed  etiam  festivis  de  praecepto,  populus  ad 
missam  audiendam  confluat.  Hortentur  Fideles  ut 
in  diebus  festivis  praedictis  ab  operibus  servilibus 
abstineant,  et  abusus  hac  in  re  vigentes  corrigant. 

6.  Nundinae  quae  ex  veteri  ac  recepto  usu  in 
diebus  festivis  fleri  solent  impediri  non  possunt. 
Curet  tamen  parochus  ut  populus  aliis  negotiis  impe- 
ditus missam  non  negligat. 

7.  Parochos  hortamur  ut  speciali  quadam  ratione 
curam  gerant  pauperum  et  miserabilium  personarum. 

qu8e  in  suis  paroeciis  degant;  prudentia  et  charitate 
apud  oppressores  agant;  eosque  a pauperibus  vexandis 
dissuadeant. 

Diligenti  etiam  et  frequenti  visitationi  aegrorum 
provideant.  Singulis  Dominicis  et  diebus  festivis, 
volumus  ut  pabulo  doctrinae  christianae  pastores 
fideles  populos  enutriant.  Hoc  officium  per  se 
parochi  adimplere  tenentur  nisi  legitime  impediti 
fuerint  (Cone.  Trid.) ; implere  autem  debent  juxta  idem 
Concilium  “cum  brevitate  et  facilitate  sermonis” 

8.  Ad  Sacrorum  Canonum  tramitem  prohibemus 
ne  in  posterum  novae  ecclesiae  sine  consensu  Episcopi 
erigantur. 

9.  Si  nova  aliqua  ecclesia  sit  aedificanda,  volumus, 
ut  ejusdem  ichnographia,  a perito  quodam  viro  con- 
fecta, Episcopo  exhibeatur,  antequam  prima  aedificii 
fundamenta  ponantur. 

10.  Si  veteres  ecclesiae  sint  diruendae,  aut  magna 
ex  parte  immutandae,  statuimus  etiam  ut  parochus  in 
antecessum  debitam  licentiam  ab  Episcopo  obtineat. 

11.  Statuimus  praeterea  ut  ubi  aedificanda  est 
domus  parochialis,  res  ad  Episcopum  deferatur, 
ej  usque  consensus  obtineatur,  ne  in  loco  parum 
opportuno  erigatur. 

Quod  si  jam  extet  domus  parochialis,  eam  dirui 
vel  plurimum  immutari,  nisi  accedat  Episcopi 
consensus,  prohibemus;  volumus  autem  ut  hujusmodi 
domus  sartas  tectasque  teneant  parochi. 

12.  Cavendum  vero  omni  diligentia  est,  ut  tituli 
Ecclesiarum  et  domorum  parochialium  ita  confi- 
ciantur, ut  perpetuo  ea  aedificia  in  usum  debitum 
conservari  possint. 

13.  Optaret  haec  Synodus  ut  in  singulis  paroeciis 
domus  parochiales  extarent  quibus  decem  aut 
quindecim  jugera  terrae  adnecterentur.  Parochorum 
hac  in  re  industriam  excitamus. 

14.  Cum  gravissima  damna  religioni  et  reipublicae 
ex  societatibus  secretis  oriantur,  parochos  monemus 
ut  maximam  diligentiam  in  eo  ponant,  ut  hujus- 
modi societates  in  suis  paroeciis  non  instituantur. 

15.  Cum  vero  maximopere  dolendum  sit  non 
paucos  catholicos  damnatae  societati  Liberorum  Mura- 
torum nomen  dedisse.  Parochi  eis  in  memoriam 
revocent,  omnes  jure  meritoque  excommunicationem 
Summo  Pontifici  reservatam  ipso  facto  incurrere, 
qui  audent  vel  praesumunt  hujusmodi  societates  inire, 
vel  propagare,  aut  confovere,  receptare,  occultare,  aut 
iis  etiam  interesse,  prout  statuit  Clemens  XII.  Const. 
in  Eminenti^  roborata  ac  confirmata  a Benedicto 
XIV.  in  Const.  Providas,  an.  1751;  a Pio  VIL  in 
ConsL  Ecclesiam,  an.  1821;  a Leone  XII.  in  Const. 
Quo  graviora,  an.  1826;  et  ah  aliis  Pontificibus. 

Quod  si  Catholici  aliqui  in  alias  societates  secretas 
nominatim  a Sede  Apostolica  non  damnatas  conve- 
niant, sive  juramento  sive  mera  promissione  ad 

secretum  servandum  se  obligent,  eos  parochus  ad 
Episcopum  deferat,  ut  re  perpensa  gravissimis  poenis 
Ecclesiasticis  contumaces  puniantur. 

16.  Cum  nemo  militans  Deo  negotiis  saecularibus 
se  implicat,  cumque  periculum  sit  ne  ii  qui  latifundia 
conducant,  tempus  in  iis  colendis  quod  spirituali 
populi  curae  debitum  est,  impendant,  vetamus  ne  quis 
parochus  conducat  aut  retineat  plusquam  quindecim 
jugera  terrae  sine  consensu  Episcopi. 

17.  Vicarii  autem  parochorum  non  conducant 
ullam  portionem  agrorum,  nisi  accedat  Episcopi 
consensus. 

18.  Ne  vero  contentiones,  lites  aut  alia  scandala 
ex  imprudentia  alicujus  Sacerdotis  oriantur,  districte 
prohibemus,  ne  quis  parochus  aut  alius  sacerdos 
aliquem  praesumat  nominatim  declarare  excommuni- 
cat um^  nisi  prius  licentiam  hujusmodi  declarationis 
faciendae  in  scriptis  ab  Episcopo  habuerit. 

19.  Vetamus  etiam  ne  quis  Sacerdos,  quacumque 
de  causa,  nomine  prolato  in  aliquem  ex  altari  invehat, 
aut  publice  aliquem  denuntiet. 

20.  Hortamur  Parochos  in  Domino  praecipua 
quadam  ratione  in  id  operam  impendere,  ut  pueri  et 
puellae  instituantur  in  rudimentis  fidei  Christianae,  et 
omni  virtute  imbuantur. 

21.  Parochi  vel  Coadjutores  visitent  singulis 
hebdomadibus,  in  quantum  fieri  potest,  scholas  appro- 

batas,  aut  toleratas,  quse  in  suis  paroeciis  existunt; 
curentque  ut  ludimagistri  bonum  exemplum  verbo  et 
opere  pueris  exhibeant. 

22.  Caveant  ne  libri  male  olentes  aut  legitime 
non  approbati  in  scholas  introducantur;  et  si  qui 
dubiae  notae  sint,  de  iis  proprium  Episcopum  con- 
sulant. 

23.  Conentur  omnibus  viribus  impedire  ne  in 
suis  paroeciis  erigantur  scholae,  quae  ad  fidem  puero- 
rum labefactandam  sint  destinatae;  et  si  scholae 
ejusmodi  erectae  fuerint,  ab  iis  frequentandis  pueros 
Catholicos  prudenter  sed  efiicaciter  retrahant. 

24.  Si  scholae  etiam  aliquando  erigantur,  in 
quibus  jura  parochi  non  admittantur,  aut  ad  quas 
visitandas  ipse  non  admittatur,  caveat  ut  eas  pueri 
Catholici  non  frequentent. 

25.  Quod  si  parochus  animadvertat  in  aliquam 
scholam  ubi  catholici  erudiuntur,  ministros  protes- 
tantes  aut  alios  heterodoxos  admitti  ad  pueros 
catholicos,  vel  protestantes  praesentibus  catholicis, 
in  rebus  ad  doctrinam  christianam  spectantibus 
examinandos  vel  docendos,  aut  ejusmodi  jus  sibi 
vindicare,  a tali  schola,  ne  periculis  exponantur, 
volumus  ut  pueri  catholici  retrahantur. 

26.  Denique'  in  toto  hoc  educationis  negotio, 
parochos  hortamur  ut  magna  cum  prudentia  ac  zelo 
se  gerant  atque  ut  in  rebus  difficilioribus,  consilium 
saepissime  cum  Episcopo  proprio  ineant. 

27.  Ex  praescripto  Concilii  Tridentini,  et  ad 
normam  Eitualis  Komani,  registrnm  teneant  parochi 
baptismorum,  et  matrimoniorum. 


DE  COADJUTORIBUS  PAROCHORUM. 

1.  Parochis  in  Hibernia  dantur  Coadjutores  seu 
Vicarii  ob  amplitudinem  paroeciarum  et  multitudinem 
populi.  Hi  Coadjutores  seliguntur  ab  Episcopo  et  ab 
eodem  de  paroecia  ad  paroeciam  removentur. 

2.  Eorum  jura  et  munera  definiri  debent  ab 
Episcopis. 

3.  Tenentur  tamen  generatim  in  muniis  euroe 
parochiali  annexis  parochum  adjuvare,  ideoque  prae- 
dicare, Sacramenta  administrare,  residere,  et  caetera 
officia  adimplere  ad  quae  fuerint  ab  Episcopis 
destinati. 

4.  Meminerint  Coadjutores  Parochum  esse  recto- 
rem paroeciae,  et  proinde  erga  parochos  reverentiam  et 
subjectionem  exhibeant,  illos  semper  consulant  de 
rebus  in  paroecia  ordinandis,  et  nihil  ipsis  invitis 
innovent,  nisi  aliter  Ordinario  visum  fuerit.  Ita 
debitus  ordo  servabitur,  contentiones  quae  oriri 
possunt  cum  scandalo  fidelium  evitabuntur,  et  pax 

qiix  debet  existere  inter  eos  qui  vineam  Domini 
excolunt  servabitur. 

5.  Si  quod  exurgat  dissidium  inter  parochum  et 
vicarium,  tota  res  judicio  Ordinarii  committatur. 
Interim  causa  non  finita,  cedat  Vicarius  sententiae 
Parochi. 


DE  EPISCOPIS. 

1.  Episcopi  passim  a SS.  Patribus  Principes 
Ecclesiae,  Apostolorum  Successores  et  Christi  Legati 
vocantur.  Quam  difficilia  sint  eorum  munera. 
Concilium  Tridentinum  sic  explicat — “Optandum  est 
ut  ii  qui  Episcopale -ministerium  suscipiunt,  quae  suae 
sint  partes  agnoscant;  ac  se  non  ad  propria  com- 
moda, non  ad  divitias  aut  lucrum,  sed  ad  labores  et 
ad  sollicitudines  pro  gloria  Dei  vocatos  esse  intel- 
ligant.  Nec  enim  dubitandum  est,  et  fideles  reliquos 
ad  religionem  innocentiamque  facilius  inflammandos, 
si  praepositos  suos  viderint  non  ea  quae  mundi  sunt, 
sed  animarum  salutem  ac  coelestem  patriam  cogi- 
tantes”. Cone.  Trid.  Sess.  25.  De  Kef.  cap.  1. 

2.  Episcopis  id  in  primis  curandum,  ut  sibi  ex 
praescripto  Sancti  Pauli  attendant.  Verum  id  non 
sufficit.  Cum  enim  speculatores  domus  Israel  sint 

constituti,  pro  aliorum  salute  invigilare  omnino 
tenentur.  Ante  omnia  opus  est  ut  assidue  laborent 
ne,  quse  bumanse  salutis  est  initium  et  fundamentum, 
fides  detrimenti  aliquid  patiatur.  Fortiter  itaque 
eorum  conatibus  se  opponant,  qui  tristissimis  bisce 
temporibus,  pauperes  inedia,  calamitatibus,  et  miseriis 
omnibus  afilictos,  oblata  pecunia,  seducere  conantur. 
Curent  etiam  ut  populus  accurate  religionis  principia 
ediscat,  utque  errores  et  depravatae  opiniones  inter 
eos  non  disseminentur. 

3.  Episcoporum  munus  est  etiam  praedicare.  Hac 
de  re  recolenda  sunt  quae  Concilium  Tridentinum,  sess. 
5.  c.  2.  de  Eeform.  praescribit: — “Quia  vero  Christianae 
Keipublicae  non  minus  necessaria  est  praedicatio  Evan- 
gelii,  quam  lectio;  et  boc  est  praecipuum  Episcoporum 
munus;  statuit  et  decrevit  eadem  Sancta  Synodus 
Episcopos,  Arcbiepiscopos,  Primates,  Patriarchas,  et 
omnes  alios  ecclesiarum  praelatos  teneri  per  seipsos  ad 

praedicandum  Sanctum  Jesu  Christi  Evangelium 

Si  vero  contigerit  eos  legitimo  detineri  impedimento, 
viros  idoneos  assumere  teneantur  ad  hujusmodi  prae- 
dicationis ofiicium  salubriter  exequendum”.  Et  alio 
in  loco,  sess.  24.  de  Eeform.  c.  4.  “Cupiens  S. 
Synodus  illud  ministerium,  quo  frequentius  possit 
ad  fidelium  salutem  exerceri,  mandat  ut  Episcopi 
in  aliis  Ecclesiis  per  parochos,  sive,  iis  impeditis,  per 
alios  ab  Episcopo  deputandos,  sacras  Scripturas  divi- 
namque legem  annuntient”. 

4.  Quae  de  residentia  a Concilio  Tridentino  prae- 
scripta sunt,  accurate  sunt  observanda. 

5.  Synodus  Dioecesana  singulis  annis,  si  fieri 
potest,  habeatur,  in  qua  statuta  Conciliorum  Provin- 
cialium aut  Nationalium  publicentur,  eaque  omnia 
agantur  quae  ad  rectam  Dioecesis  administrationem 
spectent. 

6.  Quae  de  cura  pauperum  et  miserabilium  perso- 
narum, de  legatis  piis  exequendis,  in  Sacris  Canonibus 
et  praesertim  in  Concilio  Tridentino  habentur,  accu- 
rate ab  Episcopo  sunt  servanda. 

7.  Tenentur  Episcopi  Hiberniae  singulis  decenniis 
visitare  limina  Apostolorum,  nisi  dispensati  fuerint, 
et  relationem  status  suarum  Dioecesium  exhibere 
juxta  formam  traditam  a Benedicto  XIY.  in  suo 
opere  de  Synodo  Dioecesana,  in  fine. 

8.  Inter  Episcopalis  Ofiicii  munera,  praecipua  est, 
et  ad  salutem  gregum  maxime  necessaria.  Visitatio. 
Ideo  haec  Synodus  monet  Episcopos  omnes,  ut  singuli, 
ex  Decreto  Sacri  Concilii  Tridentini,  Ecclesiam  suam 
ac  Dioecesim  visitent  intra  tempus  ab  eodem  Concilio 
praestitutum.  Ut  autem  dioecesis  visitatio  rite  pera- 
gatur, sequentia  monita  ex  1^’  Synodo  Provinciali  a 
S. Carolo Borromeo  habita  excerpimus: — “Meminerint 
Episcopi  visitationem  ad  salutem  eorum  qui  visitandi 
sunt  institutam  esse:  quamobrem  illis  maxime  propo- 
situm esse  debet,  ut  in  iis  incorruptam,  orthodoxam- 

que  doctrinam,  probatam  morum  disciplinam  tueantur 
ac  restituant.  Studebunt  verbi  Dei  praedicatione, 
vehementi  exhortatione,  ad  religionem,  vitae  innocen- 
tiam, pacemque  et  concordiam  omnes  adhortari”. 

9.  Si  vero  privata  admonitione  opus  esse  intelli- 
gent,  in  eam  docendo,  arguendo,  obsecrando,  pro  rei 
personae  ac  temporis  ratione,  incumbent.  Confirma- 
tionis Sacramentum,  ubi  opus  erit,  ministrabunt. 

10.  In  singulis  locis  a viris  aetate,  usu,  et  probi- 
tate commendatis  de  omnibus  subtiliter  inquirent 
quae  eos  pro  officii  sui  munere  scire  oportebit. 

11.  Ecclesiam  et  omnes  ejus  partes  inspicient; 
an  in  eo  cultu  et  nitore  teneantur,  qui  domum  Dei 
deceat;  et  si  quid  restituendum,  reparandum,  recon- 
cinnandumve  sit,  jubeant  ab  eis  ad  quos  pertinet 
resarciri. 

12.  Videndum  etiam  an  desint  vestes,  libri,  cali- 
ces, patenaB,  corporalia,  et  reliqua  ejus  generis  instru- 
menta et  ornamenta,  qua0  ad  Altaris  ministerium,  et 
ad  divina  officia  sunt  necessaria;  an  illa  munda  et 
purgata  serventur;  an  Ecclesiae  libri,  vetera  scripta, 
instrumenta  et  privilegia  custodiantur;  an  eorum 
extet  ratio  quae  in  inventarium  relata  sunt: 

13.  An  Parochi  resideant,  et  administrationi  Sa- 
cramentorum, et  Missarum  ac  divinorum  officiorum 
celebrationi,  et  anniversariorum  persolutioni,  aliisque 
oneribus  et  muneribus  satisfaciant;  quae  sit  vitae 

eorum  ratio;  qui  vestitus;  quibuscum  versari  so- 
leant; qualis  sit  eorum  familia: 

14.  An  Parochi  libros  habeant  in  quibus  baptiza- 
torum,  compatrum,  et  eorum  qui  matrimonio  conjun- 
guntur nomina  et  cognomina  describantur: 

15.  An  rite  Sacramenta  praebeantur;  an  sacro- 
sanctum Eucharistiae  sacramentum,  sacrum  Chrisma 
et  reliqua  sacra,  ea  munditia  cura  et  custodia  qua 
debent,  conserventur  et  suo  tempore  mutentur: 

16.  An  legitime  Matrimonia  contrahantur: 

17.  An  suae  curae  commissas  ecclesias,  maxime 
diebus  festis,  deserant: 

18.  An  Dei  verbum  praedicent;  et  pueros  rudi- 
menta fidei  instruant: 

19.  An  libros,  quos  nos  in  hac  Synodo  habendos 
praescripsimus,  habeant: 

20.  Denique  dispiciant,  an  in  populo  sint  aliqui 
flagitiosi  homines  qui  scandalum  praebeant;  an  sint 
usurarii  aut  concubinarii: 

21.  An  sint  qui  legata  pia  non  exequantur: 

22.  An  domestica  disciplina  patrumfamilias  in 
educandis  liberis,  diligens,  pia,  et  honesta  sit: 

23.  An  scholae  recte  gerantur;  an  piis  et  catho- 
licis disciplinis  pueri  erudiantur;  an  saltem  aliquando 
in  hebdomada  parochus  vel  vicarius  scholas  inviset. 

24.  His  exquisitis,  cognoscere  studeant  quinam  ex 
regularibus  et  praedicandi  munere  fungantur,  et  fide- 

lium  confessiones  audiant;  an  et  eorum  probata  sit 
doctrina,  et  probatse  doctrinae  vita  respondeat;  an 
Hospitalia  et  alia  pia  loca  recte  administrentur; 
eorumque  bona  prudenter  fideliterque  in  eum  usum, 
cui  addicta  sunt,  distribuantur: 

25.  An  qui  in  Hospitalibus  sunt  pie  vivant: 

De  scbolis  sciant,  quos  libros  discipulis  magistri 
interpretentur;  et  an  illi  officio  suo  satisfaciant: 

26.  An  magistri  idonei  sint.  De  Bibliothecis 
diligenter  quaerant,  an  in  iis  sint  libri  pii  atque  uti- 
les; et  an  excludantur  periculosi;  si  quid  in  bis  omni- 
bus tollendum  corrigendumve  fuerit,  tollent  et  corri- 
gent; et  ad  puniendos  delinquentes  censuras,  et  alia 
juris  remedia,  adhibebunt. 

27.  Omnes  vero  summo  studio  monebunt  et  hor- 
tabuntur ut  officii  sibi  commissi  munus  fideliter  ac 
diligenter  exerceant. 

28.  Neque  solum  haec,  sed  quaecumque  a Concilio 
Tridentino,  a summis  Pontificibus,  vel  a nobis  in  Sy- 
nodis praecipiuntur,  et  alia  multa,  quae  pro  eorum 
prudentia  ac  pietate  ad  utilitatem,  ac  salutem 
populorum  eis  in  mentem  venire  poterunt,  exquirent 
et  exequentur. 

Caveant  vero,  ne  legem  de  victu,  procuratione,  et 
muneribus,  a Sacro  Concilio  Tridentino  definitam 
transeant. 

DE  ARCHIVIS  CONSTITUENDIS. 

1.  Cum  Ecclesiarum  utilitati  maxime  conferat 
veterum  instrumentorum  custodia,  plurimaque  eorum 
in  hoc  regno  dolere  debeamus  malo  quidem  fato 
deperdita  esse;  hinc  decernimus  ut  in  posterum 
media  adhibeantur  quibus  tanto  malo  obvietur. 

2.  Episcopale  itaque  Archivum  in  loco  quo  possit 
tutiori  simul  et  commodiori,  Episcopi  stabiliter  in 
singulis  suis  dioecesibus  erigant  et  constituant.  In 
illo  omnia  documenta  quae  ad  suae  dioecesis  originem 
et  historiam  spectent;  ea  quoque  qu£e  ad  dispensa- 
tiones matrimoniales,  ad  presbyterorum  ordinationes 
pertinent;  quae  ad  controversias  et  judicia  referuntur; 
quae  ad  beneficiorum  provisiones,  paroeciarum  uniones 
et  divisiones;  privilegia  et  indulgentias,  quae  dioecesi 
ipsi,  ecclesiae  Cathedrali,  vel  parochiali  concess£e 
fuerint;  quaeque  quocumque  modo  ad  rectam  dioecesis 
administrationem  pertineant,  omnino  reponantur. 

3.  Ne  vero  post  mortem  Episcopi  Archiva  dispe- 
reant,  cum  ipse  se  ex  hac  vita  migrare  perspexerit, 
eorum  curam  duobus  sacerdotibus  committat,  qui  in 
ejus  testamento  sunt  nominandi,  quique  ipsa  archiva 
Episcopi  demortui  successori  fideliter  consignabunt. 

4.  Quod  si  quis  documenta,  quae  in  archivo  con- 
servantur, violaverit,  subtraxerit,  aut  suppresserit, 
omni  sit  dignitate,  officio  et  beneficio,  privatus,  ad 

futura  obtinenda  inhabilis  eo  ipso,  sicut  statutum 
legitur  in  actis  Cone.  Eom.  an.  1725.  sub  Benedicto 
XIII  . : si  vero  laicus  fuerit,  excommunicationem  ipso 
facto  incurrat. 


DE  BONIS  ECCLESIASTICIS. 

1.  Cum  res  EcclesiaB,  seu  bona  ecclesiastica, 
nihil  aliud  sint  nisi  vota  fidelium,  et  patrimo- 
nonia  pauperum;  cumque,  praeterea,  ea  ad  cultum 
divinum  exercendum,  et  ad  sacrorum  ministrorum 
sustentationem  necessaria  sint , facile  quilibet  intel- 
liget  quanta  fide  et  diligentia  sint  custodienda  ab  iis 
quibus  eorum  ministratio  et  fruitio  est  commissa. 
De  iis  itaque  sequentia  statuenda  esse  existimamus, 
praBter  alia  quae  a Jure  Canonico  statuta  sunt. 

2.  Primo;  praecipimus  omnibus  parochis,  aut  pa- 
roeciarum administris,  nec  non  locorum  piorum 
quae  ab  Episcopis  pendent  curatoribus,  ut  statim 
post  publicationem  hujus  Concilii  constitutionum, 
bonorum,  tam  mobilium,  quam  immobilium,  quae  ad 
ecclesias  suas  vel  paroecias,  vel  ad  loca  pia  praedicta 
spectent,  inventarium  conficiant.  In  hoc  inventario 
diligenter  vasa  sacra,  sacramque  omnem  suppellec- 
tilem,  quae  in  suis  ecclesiis  existat,  describent:  si  quae 
sint  praedia  Ecclesiae,  si  domus  aut  scholae  parochiales, 
si  reditus  denique  permanentes,  eos  omnes  recensebunt. 

Onera  autem  non  omittant  quibus  ecclesia  vel  loca 
pia  subjiciuntur. 

3.  Confecto  inventario  singularum  Ecclesiarum 
et  locorum  piorum,  unum  exemplar,  a parocho  vel  ab 
alio  ad  quem  spectat  subscriptum.  Episcopo  dioecesis 
mittetur  ab  eo  in  Archivo  Episcopali  custodiendum; 
alterum  penes  ipsam  ecclesiam  de  qua  agitur  in  loco 
tuto  asservabitur.  Vasa  sacra  aurea  vel  argentea 
nomine  illius  ecclesiae  ad  quam  pertinent  insculpan- 
tur. Si  sint  nova  id  fiat  antequam  ab  Episcopo 
consecrentur. 

4.  S'"'  Siquae  bona  in  operibus  piis  et  ecclesias- 
ticis insumenda  post  confectum  inventarium  parocho 
alicui,  vel  alii  cuicumque  Catholico  donata  vel  legata 
fuerint,  statim  parochus  vel  alius  Sacerdos  Episcopum 
moneat  qui  curabit  ut  piae  donationes  et  legata  pia 
effectum  sortiantur. 

5.  4®‘  Ne  ob  legis  defectum  bona  ecclesiastica  in 
alienas  manus  transeant,  curae  erit  Episcopo  ut  eorum 
tituli  aut  instrumenta  accurate  juxta  legem  civilem, 
et  in  nomine  trium  aut  quatuor  curatorum  con- 
ficiantur. Hi  vero  curatores  sint  Episcopus  dioe- 
cesis, parochus  seu  alius  sacerdos  cui  bona  com- 
missa, Vicarius  Generalis  aut  alius  vir  prudens 
et  vitae  integritate  conspicuus,  et  hujusmodi  rebus 
versatus.  Hi  curatores  semel  in  anno  convenire 
debent  ut  securitati  bonorum  praedictorum  providere 

possint.  Et  si  aliquis  ex  eorum  numero  e vivis 
discesserit,  alium  in  ejus  loco  subrogare  teneantur. 

6.  5*’-  Ne  lites  aliquae  de  bonis  quae  ab  Episcopis 
et  a parochis  tenentur  post  eorum  obitum  cum 
scandalo  fidelium  oriantur,  praecipimus  ut  singuli 
Episcopi  et  Sacerdotes  omnes  testamenta  sua  rite 
confecta  et  signata  teneant. 

7.  Si  quis  autem  Sacerdos  testamentum  sic  con- 
ficere, et  loco  tuto  Episcopo  cognito  consignare 
neglexerit,  suffragiis  publicis  consuetis  post  mortem 
privetur,  nisi  aliter  Episcopus  judicaverit. 

8.  Ut  haBc  omnia  qua0  respiciunt  sive  Archiva, 
sive  bona  ecclesiastica  serventur,  ab  Episcopo  Secre- 
tarius  dioecesanus  instituendus  videtur. 

9.  In  mentem  omnium  revocamus  poenas,  quee  in 
Concilio  Tridentino  Sess.  22.  c.  ult.  in  bonorum 
cujuscumque  Ecclesiae,  aut  pii  loci  occupatores  latae 
sunt. 


DE  COLLEGIIS  REGINA. 

1.  Cum  in  Eomano  Pontifice,  Christi  in  terris 
Vicarium,  et  Sancti  Petri  successorem  agnoscamus 
ac  veneremur,  cui  divinitus  munus  optimis  doctrinis 
fideles  instituendi,  et  a pestiferis  et  veneno  infectis, 
pascuis  arcendi,  commissum  est;  libenti  animo,  et  eo 
quo  par  est  obsequio  monitis  et  rescriptis  assentimur. 

quoe  respiciunt  quaestionem  de  Collegiis  Eeginae  apud 
nos  nuper  erectis,  quaeque,  ipsius  Christi  Vicarii 
auctoritate  munita,  a S.  Congregatione  de  Prop.  Fide 
nobis  sunt  communicata. 

2.  Non  solum  litterae,  sed  spiritui  horum  rescrip- 
torum inhaerentes,  declaramus  nullum  Hiberniae 
Episcopum  partem  ullam  assumere  sibi  posse  in 
praedictis  Collegiis  gerendis  aut  administrandis. 

3.  Sacerdotes  omnes  aliosque  clericos  prohibemus 
ne  munus  aliquod  quod  ad  administrationem  horum 
collegiorum  spectet,  assumant  aut  retineant;  neve 
professores,  seu  Decani . residentiae,  in  iis  fiant  aut 
remaneant. 

4.  Quod  si  quis  sacerdos  aut  clericus  ad  id 
temeritatis  venerit,  ut  spreta  Sedis  Apostolicai 
auctoritate,  aut  hujus  Concilii  Nationalis  statuto, 
aliter  agere  ausus  fuerit,  suspensionem  ipso  facto 
incurrat. 

5.  Praeterea  Collegia  praedicta,  ob  gravia  et 
intrinseca  pericula,  quibus  ex  judicio  S.  Sedis  in  eis 
fides  et  mores  studiosa  catholicae  juventutis  expo- 
nuntur, talia  esse  declaramus,  quge  omni  ratione  a 
fidelibus  catholicis,  qui  fidem  commodis  omnibus  et 
emolumentis  temporalibus  anteponere  debent,  sunt 
rejicienda  et  evitanda. 

6.  Ne  vero  fideles  populi  nostrae  curae  commissi, 
de  quorum  fide  et  aeterna  salute  ratio  districta  nobis 
Deo  est  reddenda,  detrimentum  aliquod  ex  nostro 

silentio  patiantur,  in  epistola  pastorali  nomine  hujus 
Synodi  edenda,  gravia  et  intrinseca  pericula  a S. 
Sede  memorata,  quibus  juvenes  catholici  in  hisce 
collegiis  exponuntur,  indicabimus,  et  omnes  fideles 
gravissimis  et  charitate  plenis  verbis  monebimus  et 
hortabimur,  ut  ab  his  Collegiis  frequentandis,  ne 
eorum  fidei  aliqua  macula  inuratur,  aut  pestifera 
aliqua  doctrina  inficiantur,  omnino  abstineant. 

7.  Episcopi  locorum  ubi  extant  Collegia,  invigi- 
lent ut  haec  statuta  a Sacerdotibus  omnibus  serventur, 
et  ut  debita  ab  eis  veneratio  Sedis  Apostolic^e  man- 
datis et  hujus  Concilii  statutis  observantia  et  vene- 
ratio exhibeantur. 

8.  Denique  ad  perpetuam  rei  memoriam,  rescripta 
et  monita  S.  Congregationis  de  Prop.  Fide,  quae  ad 
Collegia  Keginae  spectant,  actis  hujus  Concilii  inse- 
rantur.— Vid.  Appen,  No.  4. 

9.  Ut  sanae  tandem  educationi  juventutis  Catho- 
licae provideamus,  et  iteratis  commendationibus  nobis 
a Sede  Apostolica  datis  inhaereamus,  muneris  nostri 
esse  arbitramur  totis  viribus  conari  ut  quam  primum, 
collatis  consiliis.  Universitatem  Catholicam  in  Hibernia 
erigendam  curemus. 


DE  SCHOLIS  NATIONALIBUS. 

1.  Prudentem  agendi  modum  a S.  Sede  servatum 
respectu  systematis  Hationalis  Educationis,  quae  ab- 

stinuit  a judicio  super  ea  re  definite  proferendo,  et  a 
nobis  servandum  esse  arbitramur.  Attamen  nostri 
muneris  esse  ducimus  declarare,  separatam  Catholicae 
juventutis  educationem  esse  omnimode  ei  anteponen- 
dam. Auxilium  a Gubernio  Britannico  nuper  in 
Anglia  collatum,  ut  separatim,  et  juxta  normam  Ca- 
tholicae religionis,  prolis  catholicae  educatio  fieret, 
lubenter  conspeximus.  Jus  ita  agnitum  nobis  vindi- 
camus. Si  enim  catholicos  Britanniae  justum  et  ex- 
pediens sit  adjuvare,  ex  aerario  publico,  in  separata 
educatione  suae  juventutis,  nulla  extat  ratio  cur  erga 
fideles  Hiberniae  catholicos  similiter  non  agatur. 

2.  Quoniam  autem  de  facto  adhuc  nobis  hujus- 
modi auxilium  denegatur,  et  nonnisi  mediante  syste- 
mate Nationalis  Educationis  participes  esse  possumus 
reddituum  publicorum,  qui  assignantur  educationi, 
oportet  omnes  opportunas  cautelas  adhibere  ut  istud 
quam  minime  periculosum  evadat,  et  praesertim  prae 
oculis  habere  quae  consilia  et  quas  providentias  Epis- 
copis Hiberniae,  omnibus  rei  periculis  et  utilitatibus 
accurate  perpensis,  commendavit  S.  Congregatio  de 
Propaganda  Eide,  litteris  datis,  die  16.  Januarii  1841. 

3.  Haec  autem  sunt  quae  consulenda  duxit. 

V‘  Libros  omnes,  qui  noxium  aliquid  sive  adver- 
sus sacrorum  Bibliorum  Canonem,  aut  puritatem, 
sive  contra  Catholicae  Ecclesiae  doctrinam,  vel  mores 
continent,  a scholis  removeri  debere.  Hoc  autem  eo 

facilius  effici  potest,  quia  nulla  memorati  systematis 
lex  obstat. 

2'"*  Dandam  esse  pro  viribus  operam,  ut  PraBceptor 
normalis  psedogogorum  Catholicorum  in  classe  religi- 
osa, morali  et  historica,  vel  Catholicus,  vel  nullus  sit. 
Nam  Catholicum  ab  Acatholico  religionis  tradendge  me- 
thodum, vel  religiosam  historiam  doceri  indecorum  est. 

■ 3*"'  Tutius  multo  esse  ut  literarum  tantummodo 

humanarum  magisterium  fiat  in  scholis  promiscuis, 
quam  ut  fundamentales,  ut  ajunt,  et  communes  reli- 
gionis Christianae  articuli  restricte  tradantur,  reser- 
vata singulis  sectis  peculiari  seorsum  eruditione.  Ita 
enim  cum  pueris  agere  periculosum  valde  videtur. 

' 4:""’  Generatim  Episcopos  et  Parochos  advigilare 

oportere,  ne  ex  hoc  systemate  Nationalis  Institutionis, 
pueris  Catholicis,  quamlibet  ob  causam,  labes  obve- 
niat; eorumdem  etiam  esse,  enixe  curare,  ut  a supre- 
mis moderatoribus,  meliorem  in  dies  rerum  ordinem, 
et  conditiones  aequiores  impetrent.  Illud  quoque 
perutile  fore  censet  Sacra  Congregatio,  si  loca  ipsa 
scholarum,  in  Episcoporum,  vel  Parochorum  potes- 
tate, ac  proprio  jure  manerent.  Existimat  simul 
permagnae  futurum  esse  utilitatis.  Episcopos  de  tam 
gravi  negotio  in  Provincialibus  synodis  invicem 
saepe  conferre.  Si  autem  quid  adversum  accidet, 
sedes  Apostolica  certior  facienda  sedulo  est,  ut  ipsa 
simul  provideat. 

4.  His  monitis  inhaerentes  improbandam  cense- 
mus regulam  nuper  a Commissionariis  latam  vi  cujus 
prohibetur  ne  aliquid  auxilii  praebeatur  ad  erigendas 
scholas  et  eas  supellectili  informandas  nisi  in  ipsorum 
potestate  ac  jure  proprio  constituantur  loca  ipsa 
scholarum.  Hanc  regulam  plurimum  obstare  quo- 
minus scholae  erigantur  a Catholicis  patet:  eam  itaque 
a Gubernio  statim  rescindi  rei  Catholicae  quam  max- 
ime interest. 

5.  Inhibemus  Catholicis  penes  quos  sunt  loca 
scholarum  quae,  antequam  haec  regula  ad  effectum 
perducta  fuit,  erectae  erant,  ne  ea  ad  Commissionarios 
transferant.  Quoad  impensas  procurandis  et  reparan- 
dis aedibus  et  supellectili  scholarum  supplendae  neces- 
sarias, putamus  eas  omnino  a Commissionariis  esse 
faciendas,  etiam  Catholicis,  quorum  fidei  loca  scho- 
larum committentur  aut  commissa  sunt,  jus  et 
possessionem  eorumdem  retinentibus. 

6.  Periculosum  esse  censemus  liberis  catholicis, 
si  Scholas  adeant  quibus  soli  Protestantes  praesunt; 
ideoque  omnino  necesse  est  ad  tutam  eorum  educa- 
tionem ut  in  singulis  ab  iis  frequentandis  adsit  saltem 
unus  catholicus  Ludimagister  aut  Magistra. 

In  scholis  ubi  major  pars  puerorum  vel  puellarum 
catholica  esset,  oportet  Ludimagistrum  vel  Magis- 
tram principaliorem  esse  catholicum.  Hos  autem 
solos  catholicos  scholis  praefici  mandamus  qui  ab  Or- 
dinario probati  fuerint. 

7.  Oportet  libros,  etiam  in  litteris  humanis 
docendis,  adhibendos  sive  in  scholis  communibus, 
sive  in  scholis  normalibus  quo  catholici  conveniunt, 
approbari  ab  Ordinario.  Episcopi  soli  censendi  sunt 
judices  respectu  librorum  qui  in  religiosa  educatione 
juventutis  catholicae  adhibentur. 

’ 8.  In  scholis  singulis  quas  frequentant  catholici, 
habeatur  liber  in  quo  inscribantur  eorum  nomina  et 
religio,  et  Ludimagistri  teneantur  impedire  ne  catho- 
lici intersint  religiosae  cuicumque  exercitationi  quae 
habeatur  a Ministro  Protestante  vel  ab  alio  quocum- 
que quem  Pastor  Catholicus  non  approbaverit.  Sit 
autem  pastoris  ex  officio  invigilare  ne  aliquid  reli- 
gioni Catholicae  adversum  in  scholis  hujusmodi  acci- 
dat, et  si  aliquid  vel  in  libris  vel  in  disciplina  tradita, 
vel  in  ratione  agendi  eorum  qui  scholis  praeficiuntur, 
detexerit,  de  quo  opportunum  judicaverit  apud  Com- 
missionarios  reclamare,  omnino  necessarium  est  ejus 
reclamationes,  utpote  Patris  Spiritualis  alumnorum, 
esse  excipiendas. 

Nullomodo  in  iis  quae  attinent  historiam,  religionem, 
aut  moralia  instituantur  catholici  a Protestantibus. 

9.  Permitti  minime  potest.  Professorem  Historiae 
Protestantem  abhinc  in  schola  quacumque  normali 
Ludimagistros  Catholicos  Historiam  docere.  His 
cautelis  praemissis,  et  ad  effectum  a Gubernio  et  Com- 
missionariis  perductis,  adhuc  necesse  erit  proportionem 
aequiorem  servare  quam  huc  usque  servata  est  in 

designandis  Commissionariis  catholicis.  Dum  enim 
hi  numero  longe  sunt  inferiores  Protestantihus  in 
Consilio  Supremo  (Board)  longe  maxima  pars  puero- 
rum et  puellarum  pro  quorum  educatione  institutum 
est,  catholica  est. 

10.  Haec  autem  quo  felicius  effectum  sortiantur, 
volumus  ut  fratres  nostri  venerabiles  Archiepiscopi 
nomine  nostro  Gubernio  ea  nota  faciant,  et  apud  illud 
enixe  agant,  ut  eisdem  systema  Nationalis  Educationis 
accomodetur. 


DE  DISSENTIONIBUS  INTER  VIROS  ECCLESIASTICOS 
EVITANDIS. 

1.  Ne  dissensiones  inter  Episcopos  aut  alios 
Ecclesiasticos  viros  in  Hibernia  oriantur,  statuimus 
ut  si  qu9e  lex  in  posterum  lata  aut  proposita  a 
Gubernio  pro  toto  regno  fuerit,  quae  ad  catholicorum 
educationem,  bona  ecclesiastica,  et  jura  Ecclesiae 
pertineat,  aut  quacumque  ratione  Ecclesiam  in 
omnibus  et  singulis  dioecesibus  respiciat,  nullus 
Episcopus  munus  sibi  assumere  possit  hujusmodi 
legem  ad  executionem  deducendi,  neque  eam  acceptare, 
nisi  antea  alii  Episcopi  legem  ad  examen  vocaverint, 
et  acceptandam  esse  declaraverint. 

2.  Quod  si  sententiarum  diversitas  sit  hac  in  re 
inter  Episcopos,  aut  si  agatur  de  causis  majoribus, 

qu90  ab  Episcopis  dirimi  non  possunt,  tota  contro- 
versia ad  Sedem  Apostolicam  deferatur,  juxta  veterem 
Canonem  Ecclesiae  Hiberniae  a S.  Patritio  latum, 
“ Si  quae  quaestiones  in  bac  Insula  oriantur,  ad  Sedem 
Apostolicam  referantur”  (Can.  S.  Patr.  apud  Wilkins 
Cone.  ‘M.  Brit.  Tom.  1.  pag.  6),  et  juxta  consuetu- 
dinem Ecclesiae  Universalis. 


ELENCHUS  DECRETORUM  CONCILII  NATIONALIS  HIBERNIiE, 
THURLESm  HABITI,  CUM  NUMERO  ARTICULORUM. 

Decretum  de  Aperienda  Synodo:  Articulus  unicus. 

de  modo  vivendi:  Articulus  unicus. 

de  Prmjudicio  non  afferendo : ' Aiticvlxxs,  unicus. 

de  Officialibus:  Articulus  unicus. 

de  Judicibus  caussarum  personalium  in  Synodo 

occurrentium:  Articulus  unicus. 

de  Non  discedendo:  Articulus  unicus. 

de  Fide  Catholica:  Articuli  undecim. 

de  Sacramentis:  Articuli  quinquaginta  octo. 

de  Vita  et  Honestate  Clericorum:  Articuli  viginti 

quatuor. 

de  Parochis:  Articuli  viginti  septem. 

de  Coadjutoribus  Parochorum:  Articuli  quinque. 

de  Episcopis:  Articuli  viginti  octo. 

s 

de  Archivis  constituendis:  Articuli  quatuor. 

de  Bonis  Ecclesiasticis:  Articuli  novem. 

de  Collegiis  Regince:  Articuli  novem. 

— de  Scholis  Nationalibics : Articuli  decem. 

— de  Dissentionibus  inter  viros  Ecclesiasticos  evitandis: 
Articuli  duo. 


Omnia  et  Singula  in  hac  Synodo  Nationali  Statuta,  de- 
creta, et  acta,  qua  decet  obedientia  et  reverentia  auctoritati, 
correctioni,  et  emendationi  Sanctae  Romanae  Ecclesiae,  om- 
nium Ecclesiarum  Matris  et  Magistrae,  et  Romani  Pontificis, 
Christi  Vicarii  judicio,  emendanda,  corrigenda,  mutanda 
subjicimus. 

Ego  Paulus,  Archiep^S'  Armacanus,  Totius  Hiberniae 
Primas,  Sedis  Apost.  delegatus,  definiens  subscripsi. 

Ego  Daniel,  Archiep^s*  Dublinien.  et  Hib.  Primas,  defi- 
niens subscripsi. 

Ego  Michael,  Archiep^s.  Cassiliensis,  definiens  subscripsi. 

Ego  Joannes,  Archiepus-  Tuamen,  definiens  subscripsi. 

Ego  Patritius,  Ep^s  Rapotensis,  definiens  subscripsi. 

Ego  Joannes,  Ep^s*  Limericensis,  definiens  subscripsi. 

Ego  Jacobus,  Epus.  Kihnorensis,  definiens  subscripsi. 

Ego  Gulielmus,  Epus.  Axdacadensis,  definiens  subscripsi. 

Ego  Joannes,  Epus.  Midensis,  definiens  subscripsi. 

Ego  Georgius,  Epus.  Elphinensis,  definiens  subscripsi. 

Ego  Michael,  Epus.  Dromorensis,  definiens  subscripsi. 

Ego  Cornelius,  Ep^s.  Dunensis  et  Connorensis,  definiens  ^ 
subscripsi. 

Ego  Patritius,  Epus.  Laonensis,  definiens  subscripsi. 

Ego  Nicolaus,  Epws.  Waterfordiensis  et  Lismorensis,  defi- 
niens subscripsi. 

Ego  Franciscus,  Epus.  Kildarensis  et  Leigblensis,  defi- 
niens subscripsi. 

Ego  Tbomas,  Ep^s*  Alladensis,  definiens  subscripsi. 

Ego  Carolus,  Ep^s-  Clogberensis,  definiens  subscripsi 

Ego  Laurentius,  Ep^s.  Galviensis,  definiens  subscripsi. 

Ego  Edvardus,  Epus.  Ossoriensis,  definiens  subscripsi. 

Ego  Gulielmus,  Epus.  Corcagiensis,  definiens  subscripsi. 

Ego  Joannes,  Ep^is.  Clonfertensis,  definiens  subscripsi. 

Ego  Timotheus,  Epus.  Cloynensis  et  Rossensis,  definiens 
subscripsi. 

Ego  Franciscus,  Epus.  Titopolitamus,  et  Dioec.  Derriensis 
Apostolicus  Administrator,  definiens  subscripsi. 

Ego  Milesius,  Epi^s.  Fernensis,  definiens  subscripsi. 

Ego  Bernardus,  Procurator  Rev^i.  Epi*  Acbadensis, 
ejus  nomine  subscripsi. 

Ego  Joannes,  Procurator  Reveni.  Ep^-  Kerriensis,  ejus 
nomine  subscripsi. 

Ego  Joannes  MacEvily,  Procurator  Rev“i-  Epi-  Dua- 
censis  et  Fenaborensis,  ejus  nomine  subscripsi. 

Ego  Fr.  Bruno,  Abbas  Cisterciensis  de  Monte  Melleario, 
^privilegio  admissus,  definiens  subscripsi. 

Dominicus  0’Brien,  Vic.  Gen. 
Waterford. 

Patritius  Leaby,  Proecent.  Cassel., 

Petrus  Cooper,  Canonicus 
Dubliniensis, 

Praedicta  Statuta  accurate  in  omnibus  cum  au- 
thentico exemplari  respondent,  et  emendationes  a 
Congreg.  de  Propaganda  Fide,  probante  S.  Pontifice, 
praescriptae,  locis  suis  insertae  sunt. 

Paulus  Cullen, 

Arcliiepus.  Armac.,  etc.  etc 

I. 

RESCRIPTUM  DE  TEMPORE  PASCHALI. 

Hibernenses  Antistites  ex  Concilio  apud  Tliurlesiam 
habito  preces  in  hnnc  modum  Sedi  Apostolicae  exhibuerunt : 

“ Tempus  Paschale  pro  tota  Hibernia  ex  induito  Pauli  V. 
a die  Cinerum  usque  ad  diem  Ascensionis  Domini  exten- 
ditur. Cum  vero  ob  multitudinem  fidelium  intra  illud  tem- 
pus omnes  praeceptum  adimplere  non  possint,  supplicem 
libelliun  Pontifici  exhibendum  esse  arbitramur,  ut  ulteriorem 
prorogationem  ejusdem  temporis  usque  ad  octavam  festi 
SSrum  Apostolorum  Petri  et  Pauli  benigne  concedat”. 

Ex  Aud.  Sanctissimi  habita  die  4 Maji.  1851. 

Sanctissimus  Dominus  Noster  Pius  Divina  Providentia 
PP.  IX.  referente  me  inffascripto  S.  Congregationis  de  Pro- 
paganda Fide  Secretario,  juxta  votum  EE.  PP.  ejusdem  S.C. 
benigne  indulsit  juxta  petita ; contrariis  quibuscumque  non 
obstantibus. 

Dat.  Romas,  ex  Aed.  dictas  S.  C.  de  Propaganda  Fide,  die 
et  anno  quibus  supra;  Gratis,  sine  ulla  omnino  solutione 
quocumque  titulo. 

Al.  Barnabo,  a Secretis. 

II. 

RITUS  SERVANDUS  IN  EXPOSITIONE  ET  BENE- 
DICTIONE SANCTISSIMI  SACRAMENTI. 

1.  In  Sacristia  parentur  superpellicea  pro  Sacerdotibus, 
si  qui  adsint  pro  assistentia,  pro  clericis,  et  pro  Ceremoni- 
ario ; funalia  ad  minus  duo,  et  pro  expositione  solemniori 
sex ; bireta,  tburibulum  cum  igne,  et  navicula  cum  tbure  et 
cochleari;  cotta  et  amictus  (l)  et  pluvialis  albi  coloris  pro 
Sacerdote  principali,  qui  daturus  est  benedictionem;  qui 
tamen  decens  est  ut  paretur  amictu,  alba,  cingulo,  stola  et 
pluviali ; stola  item  albi  coloris,  pro  sacerdote,  si  adsit,  qui 
exponere  debet  Sanctissimum  Sacramentum. 

2.  In  Altari  accendantur  ad  minus  duodecim  candela 
cereae  vel  plures  juxta  consuetudinem ; praesto  sit  bursa  con- 
tinens corporale  sternendum  super  mensa  ejusdem  altaris.  (2) 
Assm^gat  in  eminenti  loco  ipsius.  Tabernaculum,  seu 
Thronus  cum  superimposito  baldachino,  in  ej usque  basi  seu 
plano  sternatur  corporale  seu  palla.  Crux  ab  altari  move- 
atur. 

3.  In  Credentia  sit  charta  Orationum,  superhumerale 
album,  campanula,  et  in  loco  convenienti  scala  graduata. 

4.  Hora  indicta  conveniunt  omnes  in  Sacristia,  ibique 
Clerici  assumunt  superpellicea;  sacerdos  principalis,  qui 
debet  populo  cum  sacramento  benedicere,  paratur  cotta, 
amictu,  stola,  et  pluviali,  seu  quod  magis  decet,  amictu. 


Ceremoniale  Episcoporum. 

(2)  Bursa  non  est  stricte  necessaria,  et  corporale  potest  praecedenter  praeparari 
super  mensa  altaris,  imo  pro  corporali  potest  adhiberi  simplex  palla. 

alba,  cingulo,  stola  et  pluviali  albi  coloris  ;(0  aliquis  alius 
sacerdos,  si  assistat,  assumit  superpelliceum,  et  babet  in 
promptu  stolam  item  albi  coloris  quam  tamen  tunc  solum 
adliibet,  cum  debet  aperire  ostiolum  tabernaculi,  et  pertrac- 
tare Sanctissimum  Sacramentum.  Ita  dispositi,  facta  cruci 
vel  imagini  principali  profunda  reverentia,  procedunt  hoc 
ordine.  Tliuriferarius,  et,  ubi  adest,  Navicularius  a sinistris 
Tburiferarii : Clerici  cum  intorstitiis  accensis : Sacerdos 
principalis,  capite  cooperto,  manibus  ante  pectus  jimctis, 
inter  assistentes,  si  adsint,  elevantes  extremitates  pluvialis. 
Assistentes  operiunt  caput,  si  sint  in  paramentis.(2) 

5.  Cum  ad  altare  pervenerint,  deposito  bireto,  omnes 
genuflectunt,  loco  quisque  suo.  Facta  ab  omnibus  brevi 
oratione,  sacerdos  assistens,  si  adest,  assumpta  stola,  (3) 
ascendit  ad  altare,  sternit  corporale  super  mensam,  aperit 
tabernaculum,  genuflectit  unico  genu,  retraliens  se  paulisper 
a cornu  epistolse  ne  terga  vertat  sacerdoti  principali,  extrabit 
capsulam,  ex  eaque  educit  lunulam  cum  sacra  bostia,  quam 
reverenter  adaptat  et  collocat  in  medio  radiantis  spbaerse, 
quam  adjungit  basi ; ostensorium  claudit,  ac  spinula  firmat 


(1)  Si  expositio  Sanctissimi  Sacramenti  immediate  sequatur  aliud  Officium 
Divinum,  et  Sacerdos,  pluviali  coloris  respondentis  Officio  diei  indutus,  non  rece- 
dat ab  altari,  tunc  paramentis  non  mutatis,  velum  humerale  albi  coloris,  tem- 
pore infra  notando,  assumatur.  Quatenus  vero  recedat,  et  expositio  habeatur 
tamquam  functio  distincta  ab  officio  praecedenti,  paramenta  albi  coloris  adhibe- 
antur. Nec  tamen  improbandus  usus  assumendi  pluviale  album  pro  expositione 
Sanctissimi  Sacramenti,  etiam  si  ipsa  immediate  sequatur  officium  cui  competit 
color  diversus. 

(2)  Juxta  regulam,  Ministri  Sacri  adhibendi  non  sunt,  nisi  cum  benedictio 

datur  ab  Episcopo  vel  Cardinali;  quo  in  casu  utuntur  Dalmaticis  absque  mani- 
pulis. «• 

(3)  Si  adsint  Ministri  Sacri,  haec  actio  fit  a Diacono,  et  tunc  opus  non  est 
sacerdote  assistente. 

ne  aperiri  possit;  nisi  forsan  ipsum  ostensorium,  vel  ejus 
pars  ad  lioc  expresse  formata,  in  Tabernaculo  asservetur. 
Clauso  Tabernaculi  ostiolo,  collocat  ostensorium  in  medio 
corporali,  genuflectit  utroque  genu,  deinde  reponit  illud  in 
tlirono  (ceremoniario  vel  alio  clerico  scalam  offerente,  et 
ipsum  adjuvante),  faciens  profundam  reverentiam,  descendit 
ante  infimum  altaris  gradum,  retrahens  se  aliquantisper  ne 
terga  sacramento  vertat,  ibique  remanet  genuflexus.  Praa- 
missa  prohmda  reverentia,  surgunt  sacerdos  et  duo  hinc  inde 
assistentes,  altero  ministrante  naviculam,  altero  dexteram 
pluvialis  fimbriam  elevante ; imponitur  de  more  incensum 
sine  benedictione  et  osculis;  genuflectunt ; sacerdos,  accepto, 
sine  osculis,  thuril)ulo,  statim  incensat  Sacramentum  triplici 
ductu,  facta  cum  assistentibus  qui  elevant  fimbrias  pluvialis, 
profunda  reverentia  ante  et  post  incensationem,  reddit  thuri- 
bulum,  et  genuflexus  manet  usque  ad  finem  litaniarum, 
psalmi  vel  prosse.  Si  cantatur,  vel  recitatur  Te  Demn, 
omnes  stare  debent,  genuflectentes  tamen  ad  illa  verba;  Te 
ergo  qucesumiis^  etc. 

6.  Finitis  Litaniis  cum  versiculis  et  orationibus  ab  epis- 
copo probatis,  si  quae  sint  dicendae,  intonanda  est  a celebrante 
pars  Hymni  Tantum  ergo  Sacramentum  nisi  adsint  Cantores, 
et  pr^sertim  chorus  musicorum,  “ quorum  munus  est”,  ait 
Baruffaldus,  “ in  hoc  casu,  illa  verba  intonare”. 

7.  Dum  praedicti  Hymni  cantantur  verba  veneremur 
cernui  ab  omnibus  persistendum  est  in  inclinatione  profunda 
(quae  tamen  nunquam  sit  prostratio)  et  ad  reliquos  versus 
sola  perdurabit  genuflexio  (Cavalerius  apud  Cardellini  de 
Instruet.  Clement.  fol.  160).  Ad  initiiun  sequentis  strophae 
Genitori,  Genitoque  surgit  sacerdos  cum  assistentibus,  im- 

ponit  incensum  et  tliuiificat  ut  antea;  redditoque  thuribulo, 
remanet  genuilexus  usque  ad  orationem  exclusive. 

8.  Finito  hymno,  duo  clerici  sive  cantores,  sive  sacerdos, 
intonant  versiculum  Panem  de  coelo^  etc.  (cui  per  totam  octa- 
vam Corporis  Christi,  et  tempore  paschali  additur  allehija). 
Quo  versu  et  responsorio  cantatis,  sacerdos  surgit,  et  erectus 
cantat  (sine  Dominus  vohiscum)  Oremus.  Deus  qui  nobis^ 
etc..,  cum  brevi  conclusione  qui  vivis  et  regnas.,  etc.(X) 

9.  His  peractis,  sacerdos  genuilexus  utroque  genu  in 
inhmo  altaris  gradu,  accipit  super  humeros  velum  oblongum, 
quod  dicitur  hmnerale.  Interea  sacerdos  assistens,  imposita 
sibi  stola  (vel  Diaconus  si  Episcopo  assistat)  ascendit  ante 
thronum,  profundam  reverentiam  facit,  deponensque  osten- 
sorium  e loco  eminenti,  collocat  illud  in  medio  altaris  suj^er 
corporali.  Quo  facto,  sacerdos  principalis  ascendit,  factaque 
genuflexione  utroque  genu  manibus  coopertis  extremitatibus 
prsBdicti  veli,  accipit  manu  dextera  nodum,  sinistra  pedem, 
ostensorii,  et  convertens  se  ad  populum,  benedictionem  cum 
Sanctissimo  Sacramento  impertitur.(2)  Dum  datur  haec 
benedictio,  ipse  sacerdos  nihil  dicere  debet,  neque  licet 
aliquid  interim  cantare ; possunt  tamen  organa  pulsari  suavi 
ac  gravi  sonitu,  qui  sit  aptus  ad  devotionem  et  venerationem 
erga  Sanctissimum  Sacramentum  conciliandam.  Thurife- 
rarius  ter  incensat,  si  id  in  more  est,  et  ubi  non  est  organi 

(1)  Forma  conclusionis  potest  esse  indifferentUr  vq\  qui  vivis  et  regnas  in 
scecula  scBCitlm'u>n  vel  qui  vivis  et  regnas  per  omnia,  etc. 

(2)  Sacerdos  assistens,  vel  ministri  sacri,  quando  adsunt,  ascendunt  cum  sacer- 
dote principali,  et  remanent  genuflexi  in  ora  suppedanei,  elevantes  fimbrias  plu- 
vialis tempore  benedictionis.  His  deficientibus  hoc  munus  implent  clerici  super- 
pelliceis  induti.  Diaconus  porrigit  celebranti  ostensorium  si  is  sit  Epist-opus, 
aut  si  facienda  sit  processio. 

sonus,  per  clericum  datur  signum  benedictionis  cum  tintin- 
nabulo, ter  illud  pulsando. 

10.  Sacerdos,  data  benedictione,  deponit  Sacramentum 
super  altare,  ita  ut  Crucifixi  imago  populum  respiciat,  facit 
ibidem  genuflexionem  utroque  genu,  amoto  interim  velo 
Humerali ; descendit  cum  assistentibus,  si  adsint,  retrahens 
se  aliquantisper  ad  cornu  evangelii,  ne  terga  vertat  Sacra- 
mento, ad  infimum  altaris  gradum,  ubi  remanet  genuflexus. 
Interim  sacerdos  assistens  cum  stola  statim  reponit  sacra- 
mentum in  tabernaculo,  factis  ante  et  post  genuflexionibus, 
unico  genu;  claudit  ostium  tabernaculi;  et  descendit  ad 
locum  suum.  Surgunt  omnes,  genufiectunt,  et  operto 
capite  redeunt,  eodem  ordine  quo  progressi  fuerant,  ad 
sacristiam. 


MODUS  IN  IPSA  BENEDICTIONE  SER- 
VANDUS. 

Sacerdos,  Ostensorium,  ut  supra  descriptum  est,  manibus 
tenens,  vertit  se  a parte  Epistola,  ita  ut  in  medio  altaris 
populum  respiciat.  Tunc  illud  elevat  decenti  mora,  non 
supra  caput,  sed  tantum  usque  ad  oculos,  et  eodem  modo 
illud  demittit  infra  pectus ; mox  iterum  recta  illud  attollit 
usque  ad  pectus;  et  deinde  ad  sinistrum  Humerum  du- 
cit, et  reducit  ad  dexterum,  nec  ante  pectus  reducit,  sed 
continuo  se  convertit  ad  cornu  Evangelii ; perficiens 

circulum,  nec  tamen,  dum  crucem  elFormat,  movens 
pedes. 

Si  Episcopus  liunc  sacrum  ritum  pefagere  voluerit,  ser- 
ventur quae  superius  descripta  sunt,  praeter  sequentia. 

1.  Adhibendi  sunt  ministri  sacri,  dalmaticis,  absque 
manipulis  induti ; inter  quos  Episcopus,  super  pulvinari  in 
infimo  gradu,  genuflexus  manet,  dum  cantantur  liymni 
etc. 

2.  Cantata  ab  Episcopo  Oratione  Deus  qui  nohis,  diaco- 
nus, ipsi  assistens,  vel  sacerdos  superpellicio  indutus,  et 
stolam  assumens,  deponit  a tlirono  SS.  Sacramentum,  et 
reverenter  collocat  in  medio  Altaris.  Episcopus  velum 
super  humeros  habens,  cum  diacono  et  subdiacono  accedit 
ad  suppedaneum  altaris,  ibique  omnes  genuflexi  adorant 
(ceremoniario  pulvinar  praebente).  Diaconus  surgit,  et 
utraque  manu  capit  Ostensorium,  illudque,  adhuc  stans, 
reverenter  collocat  in  manibus  velo  coopertis  Episcopi  genu- 
flexi : qui  statim  surgit,  diacono,  e contra,  statim  genuflec- 
tente.  Episcopus  se  vertit  ad  populum,  in  medio  altaris,  et 
trinam  benedictionem  impertitur ; scilicet  primo  versus 
latus  epistola,  tunc  in  medio  altaris,  tandem  versus  cornu 
evangelii,  ubi  perficit  circulum.  Tunc  Ostensorimn  tradit 
diacono  ad  ejus  dexteram  genuflexo,  qui  statim  surgit ; et  illud 
reverenter  collocat  super  corporali.  Episcopo  immediate 
genua  flectente.  Detracto  ab  ejus  humeris  velo,  surgit 
Episcopus  cum  ininistris,  et  descendit  ad  infimum  gradum, 
ubi  genuflexus  manet,  dum  a diacono,  vel  a sacerdote 
assistente,  qui  stolam  assumit,  reponitur  SS.  Sacramentum, 
modo  supra  descripto,  in  Tabernaculo.  Surgit  tunc  Ponti- 
fex, et  post  genuflexionem  assmnit  mitram,  et  baculum,  ac 

redit  in  sacristiam.  A simplici  sacerdote  nunquam  datur 
trina  sed  unica  tantum  benedictio. 


III. 

RESCRIPTUM  DE  MISSIS  IN  FESTIS  REDUCTIS. 

Episcopi  Hibernenses  in  Synodo  apud  Thurlesiam  babita 
petitionem  lianc  S.  Sedi  Apostolicse  exhibendam  censuerunt : 

“ In  festis,  Apostolica  auctoritate,  reductis  apud  nos  ex 
dispensatione  Sedis  Apostolicee  Parochi  Missam  pro  populo 
aj)plicare  non  tenentur  habito  tamen  Episcopi  consensu.  Non 
sunt  tamen  exempti  iis  diebus  ab  obligatione  Missam  cele- 
brandi, cum  in  rescripto  Apostolico  jubeantur  commemora- 
tionem populi  prodictis  diebus  in  Missa  facere.  Cum  vero 
sine  magno  incommodo  Missse  in  pluribus  Ecclesiis  celebrari 
non  possint,  supplicandum  arbitramur  Sedi  Apostolicee  ut 
Parochi  ab  obligatione  celebrandi  praedictis  diebus  eximantur : 
licet  eodem  tempore  optemus  ut  Parochi,  cum  id  commode 
possint,  celebrare  non  omittant”. 

Ex  Aud.  Sanctissimi  habita  die  4 Maji,  1851. 

Sanctissimus  Dominus  Noster  Pius  Divina  Providentia 
PP.  IX.  referente  inff ascripto  S.  Congregationis  de  Propa- 
ganda Fide  Secretario  ac  juxta  votum  EE.  PP.  ejusdem 
S.  Con.  benigne  petitioni  Episcoporum  indulsit,  ita  ta- 
men ut  res  arbitrio  et  conscientias  Episcoporum  remittatur : 
Contrariis  quibuscumque  minime  obstantibus. 

Dat.  Romas  ex  Aed.  d.  S.  C.  de  Propaganda  Fide  die  et 
anno  quibus  supra ; Gratis  Sine  ulla  omnino  solutione  quo- 
cumque titulo. 


Al.  Barnabo,  a Secretis. 

IV 

RESCRIPTA  DE  COLLEGIIS  REGINAE. 

Illustrissime  ac  Reverendissime  Domine — Mirum  for- 
tasse videbitur  quod  Sacrae  Congregationis  responsum  de 
collegiis  academicis  tamdiu  dilatum  fuerit ; verum  et  negotii 
ipsius  de  quo  agitur  gravitas  et  rerum  pertractandarum 
copia  effecerunt  ut  diuturnum  tempus  effluxerit  antequam, 
documentis  et  rationibus  pro  utraque  sententia  rite  perpensis, 
judicium  tuto  edi  posset.  Illud  vero  ante  omnia  significare 
debemus  ne  cogitasse  quidem  Sacram  Congregationem 
aliquid  minus  rectum  sibi  proposuisse  Antistites  illos,  qui 
collegiorum  institutioni  favere  visi  sunt ; diutona  siquidem 
experientia  illorum  probitatem  compertam  liabet,  eosdemque 
in  eam  fuisse  mentem  impulsos  existimat  spe  tantummodo 
majoris  boni  assequendi,  utque  religionis  prosperitati  in 
Hibernia  consulerent.  Attamen,  re  mature  et  quolibet  sub 
respectu  penitus  considerata,  fructus  hujusmodi  ex  ea 
collegiorum  erectione  Sacra  Congregatio  haud  sibi  audet 
polhceri ; grave  imo  periculum  fidei  Catholica  inde  obven- 
turum timet;  uno  verbo,  religioni  institutionem  hujusmodi 
detrimento  existere  arbitratur. 

Monitos  proinde  voluit  Archiepiscopos  et  Episcopos 
Hiberniae  ne  ullam  in  ejusdem  executione  partem  habeant: 
quemadmodum  vero  exoptasset  ut  antequam  ex  eis  nonnulli 
apud  Gubernium  agerent  ad  legis  praefata  Collegia  respici- 
entis mitigationem,  aliaque  in  eorundem  favorem  obtinenda, 
Sechs  Apostolicse  sententiam  postulassent,  ita  pro  smnmo 
obsequio  quod  erga  eandem  Hibernia  Antistites  jugiter  prae 
se  tulerunt,  haud  dubitat  quin  iidem  ea,  quae  in  contrarium 
praestiterint,  sint  retractaturi.  Haec  omnia  vero  haud  efflciunt 


74 


APPENDIX. 


quominus  si  aliqui  ex  vobis  nonnulla  gravioris  momenti 
ulterius  notanda  habeant,  Sacr^  Congregationi  libere  pate- 
faciant, ut  de  omnibus  rite  dijudicari  valeat. 

Cseterum  Sacra  Congregatio  probe  noscit  quanti  intersit 
adolescentium,  civilioris  praesertim  coetus,  scientificae  instruc- 
tioni consulere:  proinde  Amplitudinem  Tuam,  et  SulFra- 
ganeos  simul  Episcopos,  hortatur,  ut  media  omnia  legitima 
quae  in  vestra  sint  potestate  ad  eandem  promovendam 
adhibeatis.  Curandum  erit  ut  Collegia  Catholica,  quae  jam 
constituta  reperiuntur,  magis  magisque  floreant,  eis  additis, 
in  philosophica  presertim  facultate,  utiHoribus  cathedris  quae 
fortasse  desiderentur,  atque  ita  ea  Collegia  disponantur,  ut 
majori  adolescentium  numero,  prout  regionum  adjuncta 
exigant,  patere  possint.  Imprimis  vero  opportunum  Sacra 
Congregatio  fore  duceret,  si,  collatis  viribus.  Catholicam 
academiam  ad  illius  instar  quae  per  Belgii  Antistites  in 
civitate  Lovaniensi  fundata  est,  in  Hibernia  quoque  erigen- 
dam Episcopi  curarent. 

Hgec  vero  omnia  ut  ex  votis  feliciter  contingant.  Sacra 
Congregatio  Episcopos  hortatur  quatenus  mutuam  unionem 
maximamque  concordiam  perpetuo  servent,  neque  se  partium 
studio  abripi  sinant  ob  negotia  quae  sacrum  ministerium  ipsis 
creditmn  haud  attingant,  cunctisque  pateat  Dei  cultum, 
rehgionis  bonum,  animarum  demum  salutem  eosdem  tantum- 
modo quaerere. 

Haec  vero  eo  majore  studio  vos  praestituros  arbitramur, 
cmn  eadem  in  omnibus  Sanctissimi  Domini  Nostri  Pii  IX 
sententia  extiterit;  postquam  enim  accuratam  de  universo 
hoc  negotio  notitiam  sibi  comparasset.  Sacrae  Congregationis 
consilium  probandum  censuit,  eique  supremum  auctoritatis 
suae  robur  adjecit. 


APPENDIX. 


75 


Precamur  Deum  interim  ut  Amplitudinem  Tuam  diu 
sospitem  ac  felicem  servet. 

Amplitudinis  Tuae, 

Romae,  ex  aedibus  Sacrae  Congregationis 
de  Propaganda  Fide, 

Die  9 Octobris,  1847. 

Ad  officia  Paratisimus, 

J.  Phil.  Cardinalis  Fransoni,  P.D.P.F. 
Alexander  Barnabo,  Pro  Secretarius. 

Rlusmo.  et  Revmo.  Domino,  Micliaeli  Slatteiy, 

Arcliepiscopo  Casseliensi. 


Illustrissime  ac  Reverendissime  Domine — Excerpta 
nonnulla  ex  Statutis,  quae  pro  novis  Hiberniae  Collegiis  redi- 
guntur, ac  suffragia  super  iisdem  ab  Episcopis  data  occa- 
sionem Sacrae  Congregationi  praebuerunt,  ut  eo  potissimum 
sub  respectu  de  praefatis  Collegiis  iterum  pertractaret,  quid- 
que pro  spirituali  bono  Catliolic^  Gentis  Hibernensis  esset 
rescribendum  sedulo  ac  mature  perpenderet.  Licet  vero 
profata  Statuta  ea  sub  forma  consistant,  ut  dijudicari  non 
valeat  quantas  auctoritatis,  attenta  Anglicani  Regni  consti- 
tutione, sint  futura ; omnibus  tamen  mature  pensatis  Sacra 
Congregatio  adduci  non  potuit,  ob  gravia  et  intrinseca  eorun- 
dem Collegiorum  pericula,  ad  emolliendam  sententiam  de 

iliis  prolatam  ac,  probante  Sanctissimo  Domino  Nostro,  cpia- 
tuor  Metropolitanis  expositam  Nonis  Octobris  Anni 
Superioris. 

Cum  autem  innotescat  quanto  studio  Clerus  et  integra 
Natio  pro  iis  adlaborent  quae  ad  bonum  Ecclesiae  promoven- 
dum referuntur,  de  Universitate  Catholica  erigenda  Eminen- 
tissimi  Patres  haud  desperandum  censuerunt ; imo  consilium 
hujusmodi  iterum  iterumque  commendarunt,  ut  in  ejusdem 
executionem  omnes  pro  viribus  operam  suam  conferant,  sic- 
que  pleniori  Catholicorum  instructioni  satisfiat  quin  ullum 
exinde  eorumdem  religio  detrimentum  patiatur. 

Quam  Sacrae  Congregationis  sententiam  Sanctissimus 
Dominus  Noster  omni  maturitate  ac  prudentia  perpensam 
auctoritatis  suae  pondere  probandam  confirmandamque  esse 
duxit,  voluitque,  eam  quatuor  Archiepiscopis  remitti,  respec- 
ti vis  per  eos  Suffraganeis  communicandam. 

Dum  vero  id  exequor,  significare  etiam  debeo  Sacram 
Congregationem  imo  et  Dominum  Nostrum  illud  imprimis 
habere  in  votis,  ut  Sacerdotalis  concordia  servetur,  ac  sum- 
mopere cordi  vobis  existat  unitatem  spiritus  colere  quam 
phuimum  Apostolis  suis  Christum  Dominum  commendasse 
Sacrosancta  Evangeha  testantur.  Et  quoniam  Antistites 
alloquor,  qui  Ecclesiae  historiam  et  SS.  Patrum  praeclara 
monita  perspecta  habent,  ‘supervacaneum  profecto  arbitror 
vel  ista  adducere,  vel  commemorare  quae  bona  Episcoporum 
consensio  Ecclesiae  contulerit,  quanta  vero  mala  ex  eorumdem 
dissensione  dimanverint:  cumque  illam  unanimes  omnes 
quidem  exoptetis,  abs  re  tamen  non  erit  vobis  in  mentem 
revocare,  ut  opportuniora  quoque  media  ad  eam  obtinendam 
seligatis,  alacriterque  adhibeatis.  Ea  vero  prostant  in  Sacris 

Canonibus  cseterisque  Ecclesiasticae  disciplinae  regulis,  quas 
quidem  si  exactissime  in  ministerio  vestro  persequimini,  et 
si  in  dubiis  vestris  ad  Apostolicam  Sedem  provocabitis  ut 
per  Eam  quid  vobis  agendum  sit  tuto  innotescat,  supradicta 
unio  magis  magisque  firmabitur,  atque  consistet.  Inter 
caetera,  SSmo.  Domno  Nostro  probante,  illud  commemoran- 
dum vobis  censuit  Sacra  Congregatio,  ut  Sacerdotales  con- 
ventus ex  ordine,  et  ad  SS.  Canonum  et  librorum  liturgi- 
corum  tramitem  in  posterum  fiant;  alioquin  sententiarum 
varietas  indies  augebitur,  nibilque  boni  ex  liujusmodi  conven- 
tibus, qui  potius  saecularem  quam  religiosam  speciem  prae  se 
ferant,  exurget  ad  Ecclesiasticam  disciplinam,  cui  solum- 
modo inservire  debent,  rite  dirigendam : proindeque  utillimum 
erit  acta  conventuum  ad  Apostolicam  Sedem  transmittere, 
sicuti  etiam  statis  temporibus  litteras  dare  de  statu  vestrarum 
Ecclesiarum  prout  sancitum  est,  ut  opportuna  bine  responsa 
excipiatis. 

Haec  vero  vobis  significantur  non  quia  dubitatio  ulla  exo- 
riatur de  obsequio  vestro  erga  Apostolicam  Sedem ; siquidem 
Orbi  universo  exploratum  est  quam  sit  fervens,  et  constans ; 
novumque  de  eo  testimonium  litterae  omnes  pro  supradicto 
Collegiorum  negotio  redditae  perbibent : verum  ut  et  signifi- 
cationibus istis  facto  iterum  comprobetur ; cumque  de  gravi- 
oribus negotiis  accurate  ad  eam*^  Ecclesiam  referatur,  unde 
unitas  Sacerdotalis  exoritur,  facilius  et  inter  vos  eadem  uni- 
tas bao  ratione  consistet. 

Interim  Deum  precor  ut  Amplitudinem  Tuam  diu  sospi- 
tem ac  felicem  servet. 

Amplitudinis  Tuae 

Ad  officia  Paratisimus. 

» Romae,  ex  M.  S.  C.  de  Proda  Fide 
die  11  Octobiis,  1848. 

J.  Ph.  Card.  Fransonius,  Prce. 
Alexander  Barnabo,  a SecreMs. 

Illusmo  et  Revmo  Domino,  Michaeli  Slattery, 
Arcbiepiscopo  Casseliensi. 


ILLUSTRISSIME  AC  REVERENDISSIME 
DOMINE. 

Licet  Hiberniae  Episcopi  ea  jiotissimum  de  causa  plenariam 
Synodum  celebraturi  videantur,  ut  quoad  Collegia  uniformis 
disciplina  per  Hiberniam  retinenda  communi  deliberatione 
statuatur,  attamen  id  peculiariter  per  Amplitudinem  Tuam 
commendari  'iisdem  voluit  Sacra  Congregatio ; eoque  paeser- 
tim  hortationes  in  Apostolicis  Litteris  contentas  dirigi  signi- 
fices oportet.  Id  vero  feliciter  pr^stituros  confido  si  a 
debito  erga  Apostolicam  Sedem  ejusdem  que  responsa 
obsequio  vel  minimum  deflectant,  atque  in  illud  potis- 
simum intendant  ut  Religionis  bono  atque  animarum  saluti, 
nullo  partium  studio  abrepti,  optima  ratione  consulere 
studeant.  Interim  per  Amplitudinem  Tuam  Episcopis 
significandum  duxi  mirum  videri  quod  nonnulli  asseverare 

liaud  dubitaverint,  post  responsa  de  Collegiis  jam  lata, 
presbyteris  licere  officia  quaedam  in  iisdem  Collegiis  gerenda 
suscipere.  Enimvero  si  ob  gravia  et  intrinseca  pericula 
praedicta  Collegia  in  Religionis  detrimentum  obventura 
dedaratum  est;  si  admoniti  sunt  Episcopi  ne  ullam  partem 
habeant  in  erectionis  eorumdem  executione ; patet  profecto 
nec  aliis  Ecclesiasticis  viris  licere  munus  quod  ad  eadem 
referatur  Collegia  obire.  Quod  vero  alias  controversias 
spectat  eorumdem  Collegiorum  causa  excitatas.  Episco- 
porum el-it,  praefatis  Rescriptis  sedulo  perpensis,  ut  fideles 
ab  iis  Collegiis  frequentandis  retrahantur,  regulas  ejus- 
modi proponere  generatim  ubivis  servandas,  quae  et  iisdem 
respondeant  Rescriptis,  et  aequitati  ac  benignitati,  quam 
ipsa  Apostolica  Sedes  suo  commendat  exemplo,  conformes 
existant.  Interim  Deum  precor,  ut  A.  T diu  Sospitem 
servat. 

Amplitudinis  Tuae, 

Romae,  ex  Aed.  S.  C.  Propaganda  Fide, 
Die  18  Aprilis,  1850. 

Ad  Officia  Paratisimus 

J.  Ph.  Card.  Fransoni,  Praef. 
Alexander  Barnabo,  a Secretis. 

R.  P.  D.  Paulo  Cullen, 

Archiepiscopo  Armacano. 

